text:
Archivo di e Categoria ‘Politica’
Parlamentario mr. Juan Ady Thijsen:
ORANJESTAD (AAN): Aruba ta pasando momentonan dificil den diferente area y segun parlamentario mr. Juan Ady Thijsen di MEP, e ta mira con Mike Eman Prome Ministro y lider di AVP no ta dirigiendo nos pais manera e pueblo merece y a escohe Mike Eman pa maneha nos pais.
E carera politico di Mike Eman Prome Ministro y lider di AVP ta terminando completamente den mineur. Como politico cu a bin di un famia politico Mike Eman a sa di convence votadornan e lo hiba nos pais den un etapa positivo di desaroyo.
Segun Thijsen, pa bin na mando Mike Eman a haci usa di technicanan extremo manera ripiti mentiranan, usa hubentud , domina prensa etc. Mike Eman a haci promesanan grandi pa gana grandi manera di kita BBO y cu e lo tin un plan pa combati criminalidad. Segun Parlamentario mr. Juan Ady Thijsen awor seis aña di gobernacion nos por enfrenta Mike Eman cu su realidad politico y su fracasonan politico.
Francisco Gonzales ta socio di Glenbert
Den nos medionan di comunicacion a worde publica cu Francisco Gonzalez a worde aresta na Venzuela ariba peticion di Interpol di Spaña y cu Gonzalez ta un di e sosiconan di Glenbert Croes den varios empresa.
E corant di MEP a bin defende splicando cu ningun momento Glenbert ta socio di Gonzalez. Un mentira cu ta dificil pa compronde pasobra di Hendrik Croes e defensa aki no ta probable cu e a bin pasobra ultimo tempo ta Glenbert ta e menaza pa su yiu como lider di partido.
Esaki ta pone hende yega na e conclusion cu esnan cu a bin cu e mentira cu Gonzalez y Glenbert no ta socio no sa e berdad. E teoria aki ta uno cu ta dificil pa compornde pasobra cu un tiki di investigacion ta bira cla cu Gonzales yGlenbert no solamente ta ariba un cantidad di potret hunto pero tambe ta sali na cla cu Glenbert ta den varios compania hunto cu Gonzales y esun di mas cla ta e carta cu Gonzales a manda pa Nel Oduber haciendo un peticion pa nan compania Suroil haya e refineria di Aruba.
Lo reuni cu diferente persona pa scucha ambos banda
ORANJESTAD (AAN): E discucionnan riba all inclusive ta treciendo hopi inquitud den comunidad.
Pa straño cu e ta zona, MEP su pensamento ta positivo riba e cambionan cu Minister Otmar Oduber kier trece pa regula e aspecto di all inclusive na Aruba. E discucionnan ta bay y bin, pero realmente tanto gobierno y parlamento ta sosotene minister otmar oduber riba e ley aki.
Parlamentario Dangui Oduber ta duna di conoce cu e pensamento di MEP ta cu All Inclusive tin su efectonan riba e economia di Aruba unda cu ta na altura cu diferente estudionan a keda haci internacionalmente y fraccion di MEP su posicion no a cambia mirando unda cu tur e hotelnan ta situa unda cu tin hotelnan di calidad pa asina trece turistanan di calidad cu ta gasta hopi placa den nos economia fraccion di MEP ta keda para ariba cu e strepi di e hotel aki no por worde converti den un All Inclusive strip.
Amigo Gonzalez
Dino Bouterse a bishita Glenbert Croes algun dia prome cu eleccion di aña 2013. Desde e bishita aki Glenbert tabatin hopi placa pa core campaña y e brasanan a habri na grandi den MEP pa Glenbert. Pa Hendrik, tata di Evelyn a yama Glenbert bon bini den partido y e mal relacion cu tabatin entre sobrino y omo a drecha di biaha.
Dino Bouterse a subi avion aki na Aruba pa bay Merca. E a worde aresta y desde e tempo ey e a keda cera na New York pa despues worde condena pa prison pa 15 aña. Glenbert tabata amigo y socio comercial di Bouterse y pa basta tempo na Aruba tabata existi e temor cu husticia di Merca a bay pidi extradicion di Glenbert.
Te awo esaki no a sosode y tabata parce cu Glenbert tabata na caminda pa tuma un posicion hopi halto den MEP. Tin hasta dirigentenan den MEP cu tabata aspira pa Glenbert bira lider di partido pasobra segun nan Evelyn no ta bon pa dirigi MEP. Awo e noticia a drenta cu Francisco Gonzalez a worde aresta na Venezuela ariba peticion di husticia di Spaña y lo worde extradita pa Spaña. Gonzalez ta doño di Arevenca.
ORANJESTAD (AAN): Ta increibel pa mira con durante e ultimo dianan aki varios di e politiconan di AVP nan consenshi a cuminsa remorde y a dicidi pa den grupo bombardia tur medio di comunicacion cu avalancha di comunicado y declaracionnnan di fariseo y esaki relaciona cu reapertura di e refineria na San Nicolas.
Awor diripiente tur e politiconan aki ta laba man y no kier worde recorda cu desde principio caba nan tabata PRO desmantelacion di e refineria.
Evelyn Wever-Croes:
ORANJESTAD (AAN): Tabata tin un reunion cu MEP a asisti cu AHATA. E fraccion ta volg masha di cerca di e introduccion di ley riba regulacion di all inclusive. Segun lider di MEP, Evelyn Wever-Croes, e ley a drenta Parlamento recientemente y tin te cu dia 8 di Juni a haci pregunta y studia e materia.
Mirando cu e materia ta asina delicado y mirando cu turismo actualmente ta nos unico pilar economico, no por djis trata e ley aki manera otro ley. Pesey a pidi reunion cu varios stakeholder pa por compronde nan posicion y asina forma un opinion riba e ley. No ta asina leu ainda. E prome reunion a tene cu AHATA.
Enseñansa
E manera cu Gerrick Croes a worde trata den MEP un biaha mas a mustra e diferencia grandi cu tin entre AVP y MEP. Gerrick tabata tesorero di partido y a pone man ariba 15000 Florin for di caha di partido cu tabata cay bao di dje. E trato cu e a haya tabata retiro. Ningun momento un esfuerso pa pone Gerrick back ariba e bon caminda.
Gerrick tabata un hoben prometedor di partido cu tabata percura pa comentarionan politico den e medionan di publicidad un par di biaha pa luna. E trato cu Gerrick a haya ta ilustra profundamente e opinion di e dirigentenan di MEP pa nos hubentud.
Increibel con MEP por ta contra pa inverti den Aruba
ORANJESTAD (AAN): Ora bo no ta stima e pais aki bo ta vota contra un ley cu ta trata e presupuesto di e fondo di turismo TPEF. Ora bo no ta stima e pais aki bo ta busca tur excusa pa vota contra e fondo aki cu a percura pa embeyece e isla aki grandemente.
Ora bo no ta stima e pais aki bo ta pensa solamente riba probecho politico. Esaki ta netamente loke Mep a haci. Mep a vota contra e presupuesto di e fondo di turismo aki alegando cu e fondo aki ta pa haci campaña politico.
Parlamentario mr. Xiomara Maduro:
ORANJESTAD (AAN): Xiomara Maduro di MEP a indica cu siman pasa nan a publica un articulo na Hulandes, Geef Eman een baan in Den Haag, den cual nan a mustra con Minister Eman ta presta su mes pa haci trabao pa Reino Hulandes na Nacionnan Uni siendo cu Aruba mes e ta laga sin guia alguno na man di criminalidad creciente, problema financiero, problema social y rancamento di cabey entre ministernan di su Gabinete.
Luigi Bergen ta haya cu investigacion profundo tin di wordo haci
ORANJETSAD (AAN): Luna di mei y juni di cada aña tin examen y herexamen pa un alumno/studiante cu ta finalisa su estudio secundario. E estudio por ta di school avansa of school profesional. Dos luna cu, lamentablemente, ta tipifica su mes cu hopi tension y nervio p’e alumno of studiante.
Na opinion di Luigi Bergen di MEP, informacion di Relato Estadistico di Enseñansa di Aruba ta duna nos un bon bista riba e resultado di diferente tipo di enseñansa secundario.
Edgard Vrolijk di MEP ta spera cu lo no keda masacra cu medida
ORANJESTAD (AAN): Un biaha mas ta ser demostra cu e plan di 2013 di MEP pa reapertura di e refineria pa por alivia situacion di nos dushi isla, ta un vision realistico.
Segun Edgard Vrolijk di MEP, nan ta bisa semper, cu si tin 1% di posibilidad, mester keda lucha pa logra habri esaki.
Nos di MEP semper a wak e necesidad di lucha pa mantene nos refineria paso nos isla tin necesidad di e pilar economico cu ta nifica un boost economico pa nos isla.
Mientras añanan ta pasa desde cierre di e refineria bou di Gabinete Eman 1 y 2 y principalmente paso mantene un refineria no tabata den plan di AVP y nan plan GREEN.
Dangui Oduber di MEP
ORANJESTAD (AAN): Segun Dangui Oduber di MEP, aunke minister Otmar Oduber no kier mira e realidad y ta keda bisa lo contrario, e realidad di nos turismo ta uno hopi preocupante.
Otmar Oduber mester atende cu e situacion aki y stop di ta terco. Turismo ta loke tur ciudadano ta biba di dje directo of indirecto. Aruba ta e di 2 pais na mundo cu ta mas dependiente di turismo. E situacion for di hopi tempo no ta uno bon. Banco Central di Aruba a pone den su rapport di aña 2015 cu aña 2015 a cera cu NINGUN crecemento economico y esaki ta debi na e situacion den nos turismo.
Pabien grandi na gobierno!
Dia cu Valero a anuncia cu e ta para e operacion di e refineria MEP tabata di fiesta. Evelyn no por ni gaña actua mes cu e tabata sinti e dolor pa nos pueblo. Hasta candidatonan di MEP cu tabata traha na Valero a worde graba ta celebrando y ta tocando musica cu e ceramento di Valero pasobra nan tabata convenci cu e fin di e presencia di e refineria na Aruba lo causa un perdida grandi pa AVP den e eleccion cu tabata na caminda.
E dianan ey e dirigentenan di MEP a mustra nan berdadero cara cu nan presencia den politica no ta pa sirbi e interes di nos pueblo. E hecho cu Valero no por a sigui e operacion causando nos pueblo un daño grandi pa nan no tabata importante. Nan fiesta tabata puramente pa motibo politica partidista. E dolor di tur esnan cu a perde nan trabao pa e dirigentenan di MEP no tabata di importancia.
230.000 Florin
Evelyn Wever Croes tin rason ora cu e a reacciona ariba e ponencia cu nan a haya un contrato di huur cu gobierno pa e edificio na Tanki Flip y cu e contrato aki nan a haya financiamento di banco sin cu tabatin un bloki poni den tera ainda. Berdad den pasado mester a rectifica e pida aki pasobra no por a prueba ki dia e financiamento pa e edificio a keda cla.
E esencia di tur esaki ta si cu e contrato di huur a worde duna na su ruman y for di e contrato aki a worde saca e articulo cu ta stipula den cuanto tempo e por worde termina. Esaki contra tur costumber di e tipo di contratonan aki. Gobierno di MEP a cera un acuerdo di huur di 239.000 Florin pa aña. Kende lo no kier un contrato asina y ta logico cu un entrada di tanto mil Florin pa aña tur banco ta hopi positivo pa financia.
Parlamentario Dangui Oduber:
ORANJESTAD(AAN): Pa loke ta e desaroyo turistico mes, Dangui Oduber, parlamentario di MEP a comenta cu esey ta un otro discusion.
Na momento cu ta anuncia diferente proyectonan hotelero, ta compronde cu hotelnan ta yen. Cu tin un demanda special pa tipo di proyectonan asina.
Actualmente minister ta bisa cu turismo ta bon y turismo ta solido, pero den e caso loke ta e realidad actualmente, turismo ta pasando den momentonan hopi dificil pa 1 aña largo caba.


c: text/html

text:
Loke bo duna na pober bo a fia na Dios. Bienaventura te hombu ku ta tira un golpi di konsenshi sosial i wordu balsema den universo di almanan empobresa angelando di por gara hermentnan pa empodera nan skina di lucha i konstrui un mundu muchu mas miho.
-Mishon golpi kontra richachones
-Mishon habri wowo di pueblo
Un karavana di kurasonnan kreyente den un bataya ku lagrimanan di dwele strobando nan di weta nan libertador Hugo Chavez bula dor dje kayanan di Caracas pa ultimo bes. Nan ta grita den moda dje gran troubador Ali Primera: “La patria es el hombre muchacho.” Damanan baliente krioyo, gainan chiki, hombunan senior, studiantenan ta yorando ku orguyo: “Ami ta Chavez! Chavez no a muri! Chavez ta bibu! Chavez e ta mi ruman, mi pai, mi maestro, e lucha ta sigui, ban hasi revolushon!”
-Mishon laga pueblo bira mondu
-Mishon konstitushon nobo
Barbulete pretu no ta hanja ala pa bula den espasionan di e sosialismo nobo di siglo 21. Korsou sin Chavez su influensia ta algu imaginabel. Gobiernu a yegi kai pasobra lidernan politiko a subi avion bai Venezuela. Intento pa trese Mishon Milagros aki ku ta duna operashon di wowo pornada a kousa werewere politiko.
Multimiyonario rasista neokolonial Jacob Gelt Dekker a fabula ku Miraflores tabata kla prepara na 2006 pa invadi Korsou. Lista Niun Paso Atras di Nelson Pierre i despues fugada di Helmin Wiels i lantamentu di Movimientu Aliansa Sivil ku despues a bira Pueblo Soberano lo no hanja un aksento di prominensia riba tarima politiko sin e oura di Hugo Chavez i su ideologia sosial transformativo.
-Mishon laptop den klas di skol di fundeshi
-Mishon radio, korant, televishon komunitario
No opstante Sidney ‘Bicho’ Justiana eks lider a kana kayanan ku su baret kora, analisando adorando Chavez. Apartheid den skolnan tei ketu bai. Universidat no ta aksesibel pe pueblo empobresa. Hendenan den media mane Jasmin Pinedo ku semper a mustra ku e tin un karinjo speshal pa Chavez no por kopia partinan dje lei sosial di responsabilidat di media pa radio i televishon. Ta stima e predikashi pero no ta sinti masha pa trese realidatnan Venezolano ku por yuda Korsou briya tambe aki pa nos krese komo un pueblo.
-Mishon kurason sosial
-Mishon paga amor ku amor
-Mishon koperativa
-Mishon lesa i skibi
-Mishon akseso gratis na universidat
-Mishon respeta Afrovenezolanidat
-Mishon konseho komunal
Ulanda bou di su vito Merka tin Korsou strangula ora ta toka momentunan historiko manera un entiero di un gran figura komo presidente Chavez. A tuma prome minister Hodge pari ora di negosashon prome ku e por un telegram/karta/email di kondelensia.
E relashon politiko ta mal bruha anto ni maske Chavez tambe tin falta ta nos komo isla chiki no ta probecha dje benefisionan ku e rebolishi sosial a kosecha durante 20 anja for di e prome momentu ku Chavez aparese riba nos pantaya.
-Mishon di kas deplorabel pa kai bloki/ apartamento digno
-Mishon planta palu
-Mishon plasa i supermerkadonan ku produktonan barata
-Mishon agrario, planta nos mes kos stop di importa
-Mishon lemai pobresa extremo
-Mishon organisa bo pueblo politikamente
Konsenshi sosial na poder pa 14 anja a laga atras un spiritu di boltu sosiedatnan den Latino Amerika i Karibe pa esnan ku semper a wordu eksploita, choka. E komehein kapitalismo a putri e region i ela purba na su manera pa kambia e koi i trese un malchi mas humanisa dilanti pa skohe for di dje. Leu for di ta perfekto pero e malchi humano ku tin ku bringa kontra un sistema kapitalista di mas ku 5 siglonan bjeew ta fafelu, pesei e merese wordu perfekshona. Korsou karago basta di resa na Dios so i kuminsa sinkretisa e forsa luchado, stoi filosofia i apsorba e spiritu aki sikiera pa 1%. Korsou karago. Duna e hombu’ki su respet.
•
•
•
•
•
•
|» Hopi dushi emisoranan Venezolano ta toka nan musik bunita di luto pa nan presidente Chavez. Hopi Ali Primera i otro kantikanan kalmu ku letranan hundu.

robotstxt: allowed

filter: keep


text:
Archivo di February, 2010
ORANJESTAD (AAN): E aña aki atrobe Samsom Bookstore ta sigui cu workshopnan na Centro Kibrahacha cu obranan di man di calidad y fasil pa nos grandinan por siña di dje.
Fransje Montero-Wever, e experta den duna workshop di Samsom Bookstore, tur diaranson mainta ta prepara pa bay na e centro pa topa e grandinan cu ta wardando ariba dje cu hopi expectativa.
ORANJESTAD (AAN): Dialuna 1 di maart lo tin otro Rosario Bibo na kapel di Alto Vista cuminsando pa 7 or y mei di anochi.
Ora cu el a aparece na Fatima, Portugal na 1917, Mama Maria e pidi e tres muchanan pa pidi tur famia pa sigui resa e rosario tur dia. Oracion hunto ta trece forsa y proteccion den un comunidad.
Alumnonan di schoolnan secundario ta isola nan propio DNA
ORANJESTAD (AAN): For di Groningen, Hulanda, a haya sa cu Edmond de Cuba ta un docente Arubiano trahando na Institute for Life Science & Technology (ILST) cual ta un ‘school’ di Hanze University Groningen of Applied Sciences. Siman pasa Edmond a tene un workshop con pa isola DNA for di banda paden di bo cara.
E workshop a worde duna na alumnonan di HAVO-3, VWO-3 y Atheneum na Groningen. Ta asina cu e alumnonan aki ta den e fase cu nan mester scohe un studie profiel.
Trahadornan y otronan no ta hayando pago…
ORANJESTAD(AAN):– Despues di hopi aña di existencia, Boekhandel Mariska parce di ta birando un otro victima di e fenomeno di no cambia maneho cu tempo y di e recesion economico.
Mas of menos 5 entidad, entre nan e trahadornan a pidi Corte pa declara e compania bancarota. E caso ta tuma lugar dia 9 di Maart proximo. Ken no conoce Boekhandel Mariska maneha pa hopi anja dor di Sr. Paul Van Niel den su tempo di gloria y a sa di hiba e compania na nivelnan halto.
Segun Minister Dowers,
ORANJESTAD(AAN):– Durante un entrevista cu Minister di Husticia Arthur Dowers, a puntre riba implementacion di cierto leynan di trafico y cierto cambionan cu ta bay bin. El a bisa DIARIO cu a palabra cu lo bay implementa e leynan manera cu nan ta formula na e momentonan aki. Por ehempel e controlnan di trafico ta bay wordo hasi unda cu e chauffeur no mester ta presente pa e haya un boet. Na momento cu polis constata cu un auto ta violando cualkier ley di trafico bo lo haya un boet.
Un promedio di 500 meter di coriente a ser corta e luna aki…
Esaki ta parti di e maneho social di gobierno!
ORANJESTAD (AAN): Den e dianan cu a pasa a tende algun critica riba cortamento di coriente na diferente cas. Esaki tin di haber cu clientenan cu no a paga nan recibo. Elmar a laga sa cu na dado momento nan no por keda sin atende cu esnan cu debe. Si nan laga recibonan keda habri sin paga e ta trece problema pa cu e maneho di Elmar. Den entrevista cu minister Mike de Meza a puntre kico gobierno por haci den un situacion asina.
Aruba tin di mas y fecha di expiracion ta cerca:
ORANJESTAD (AAN) — Den entrevista cu señor Rene Herde, lider di fraccion di Partido AVP den Staten, el a duna informacion riba un mocion cu a worde tuma den Parlamento ayera, y di forma unanime. Rene Herde a bisa cu Parlamento a tene un bon reunion, cortico pero al caso, unda cu fraccion di AVP a trata e proposicion di cambio den e ley di malesa contagioso, pa inclui den dje e virus AH1N1 (griep di porco).
ORANJESTAD(AAN)– Diabierna atardi a drenta informe di un accidente cu hende herida entre un auto y un brommer na Rondweg.
Na yegada di e patruya cu a bay na e lugar di desgracia a bin constata cu un taxista bayendo pabao cu velocidad halto den Rondweg na dado momento a bay pasa un pareha riba brommer cu net tabata bay bira na man robez.
😀 😀 😀 😀 😀 😀 😀 😀
Asina bo gustaaa!haci coi bon bidaaa!hahaha… Riba Diabierna nos brother AMS cu ta gusta su lekker leven JEREMY THIEL ta haci su big 20,dus nada di teenager mas pa bo! :p Pabien ta bin di bo crew “nawerki.com”,bo colega nan di Oranjestad Garage y sin laga afo bo poppetje Ginali…P.S. nos ta yega bo cas pe treat, dus wak pa bo basha.
ORANJESTAD(AAN): Diabierna na corte a huez a duna su veredicto den un caso contra Jason Mathilda., kende a wordo acusa di a kita bida di Gilbert Regales door di hinke cu cuchio.
Algun siman pasa e caso a wordo trata y fiscal a exigi 8 aña incondicional contra e acusado, kende durante un pelea dilanti di Bam Bam Café aña pasa, a hinca Regales na su garganta.
Huez a bisa cu e ta rechaza defensa di parti di abogado di J.M, cu J.M lo no tabata tin intencion di tuma bida di e victima.
ORANJESTAD (AAN) — E equipo di Boegoeroei Athletics a wordo funda na September aña 2001 temporada cu e prome Copa di bario Noord a wordo organiza. E equipo a cuminsa humildemente y a keda mantene su status te cu awor presente. Den e aña cu a pasa e equipo di Boegoeroeiu A’s a sa di titula campeon, sub-campeon, tercer y cuatro lugar den e torneo di Copa di bario Noord. Den Copa Noord Boegoeroei A’s a Sali na di 4 lugar aña pasa. Tambe a logra Sali sub-campeon den e prestigioso Torneo “Copa Henry Kelly” organiza door di Calabas Blue Jays.
Aruba su nomber resaltando na tur nivel na Merca
ORANJESTAD(AAN)– Diabierna Minister Otmar Oduber tabata di bishita na City Hall na Los Angeles caminda el a topa cu tur e Council Members y nan Presidente. Minister Oduber a wordo ricibi grandemente door di tur e miembronan y inclusive el a hiba palabra na City Hall, algo cu sin duda tabata un honor pa nos mandatario. Riba potretnan por mira Minister Otmar Oduber cu Senator Nate Holden, Council Member Tom LaBong y Council Member Hon Jan Perry.
Den 7de lesuur na Maria College…
ORANJESTAD (AAN): E potretnan aki ta pa cortesia di YouTube.com unda por mira un pelea pisa cu a tuma lugar den 7de Lesuur na un Maria College MAVO na Washington, y pa colmo, den un di e klasnan calor. E video aki a cuminza circula riba Internet, y e a graba e confrontacion di dos mucha muher den klas, unda tur dos a bay piso y cuminza yena otro cu golpi. Analizando e video, bo ta haya e impresion cu ta un di e mucha muhernan a instiga, door cu e ta dirigi palabra, y e otro alumna ta djis sigui haci su trabao y ignora tur cos.
Den un ora so 51 multa a cay pa pasamento den luz cora:
ORANJESTAD (AAN) — Matutino DIARIO a entrevista Inspector di Cuerpo Policial, señor Ricardo Muller, relaciona cu e control cu ta tumando lugar den trafico. Inspector Muller a comenta cu den oranan di mainta tempran (7’or y pico) ayera, polis a cuminza controla comportamento di automobilistanan den luznan di trafico, specialmente riba hendenan cu ta pasa den luz cora. E trabao a cuminza banda di Aeropuerto, y nan a parti mas of menos 25 multa den tempo cortico, na chofernan cu a pasa door di luz cora.


text:
Kòrsou
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Kòrsou (òf Curaçao) ta un isla i un pais den Reino Hulandes den parti zùit di Karibe for di e kosta di Venezuela. E isla ta esun mas grandi i mas populá di e tres islanan ABC (ta para pa Aruba, Boneiru). Kòrsou su kapital ta Willemstad. Kòrsou a haña su Status Aparte huntu ku Sint Maarten, riba 10 di oktober 2010. E sobra di isla ku ta Boneiru, Saba i St Eustatius ta munisipio di Hulanda, asina yama isla-BES.
Kòrsou tin un area di 444 km2 (171 mia²). Den e senso di Antias Hulandes di 2001, e populashon tabata 130.627 habitante, lokual ta nifiká un densidat di populashon di 294 habitante pa kilometer kuadrá. Den 2004 e populashon tabata aproksimadamente 133.644 habitante.
Kontenido
Geografia[editá | edit source]
Kòrsou ta konosí pa su ref di koral ku ta hasi e un lugá ekselente pa 'sambuyá'. E lamannan na parti zùit tin hopi lugá popular pa sambuyá. Un karakterístika eksepshonal di Kòrsou ta ku e fondo di laman ta kai hundu den algun shen pia (menos ku shen meter) for di kosta, anto por yega e ref fasilmente sin boto. Nan sa yama e kaminda unda e fondo di laman ta bira hundu e "blue edge" na ingles. Laman fuerte y falta di laman santu ta hasi e kosta nort di Kòrsou peligroso pa landa i sambuyá, pero sambuyádónan avansá sa bai ku boto si kondishonnan permití. E kosta zùit ta hopi diferente y ta ofresé awa remarkabelmente trankil. E kosta di Kòrsou tin yen bahia y boka, hopi di nan bon pa ankramentu. Orkan no sa pasa riba Kòrsou y e tin un klima semi-árido, manera savana. Kòrsou su flora ta otro for di vegetashon típiko di isla tropikal y e ta mas manera esei di parti zùit-ost di Merka. Varios forma di datu, mata ku sumpiña y mata ku ta keda bèrdè henter aña ta prevalente. E punto mas haltu di Kòrsou ta e Seru Kristòfel na 375 meter, na parti nort-wèst di e isla. Esaki ta den e parke reservá, Curaçao Christoffelpark, ku por eksplora ku outo, baiskel, kabai òf na pia. Tin diferente ruta ku por sigui. Kòrsou tin hopi kaminda ku bo por marcha òf kana. Tin e saliñanan, unda flamingo ta bai pa sosegá y kome y 25 kilometer zùit-ost di Kòrsou tin e isla chikitu Klein Curaçao.
Historia[editá | edit source]
E habitantenan original di Kòrsou tabata e indígenonan Aruaka.
E promé europeanonan ku a mira e isla tabata miembronan di un ekspedishon spañó, bou di Alonso de Ojeda den aña 1499.
E spañónan a desimá e Aruakanan. E hulandesnan a okupá e isla na aña 1634. West-Indische Compagnie (WIC) a establesé Willemstad riba kantu di Schottegat. E promé, kolonista a ignorá Kòrsou pasombra e tabata falta hopi kos ku tabata interesá nan, manera depósitonan di oro. Sinembargo, e haf natural di Willemstad a proba di ta un lugá ideal pa hasi negoshi. Komersio i transportashon di karga riba barku a bira e aktividadnan ekonómiko mas importante di Kòrsou, asina Kòrsou a bin hunga un ròl importante den un di e retnan internashonal di negoshi mas kompliká den historia: e negoshi di katibu atlántiko. WIC a hasi Kòrsou un sentro pa negoshi di katibu na aña 1662. [1] Komersiantenan hulandes a trese katibu for di Afrika na un lugá yamá Asiento (den área di Refineria Isla). Dj'ei nan a bende e katibunan i a hiba nan via barku na varios destinashon den Sur-Amerika i den karibe. Gran kantidat di katibu tabata wòrdu bendé akinan durante e periodo mas prosperoso di e negoshi. Mas despues e inglesnan i e fransesnan a okupá e isla pa un periodo kòrtiku. Kontribuyendo na e meskla di idiomanan riba e isla. E hulandeses a abolí sklabitut na aña 1863. Kòrsou su arkitektura ta un meskla di varios estilo kolonial hulandes i spañó. E varios otro edifisionan históriko den i rònt di Willemstad a logra buta e siudat riba UNESCO su lista di herensia mundial. E isla ta yen di landhùis i kas di palu di maishi. Hopi di nan tabata restorá i hende por bishitá nan. Despues di abolishón di sklabitut a bin un temporada di difikultat ekonómiko, ku a pone hopi hende di Kòrsou bai biba afó, manera Cuba unda nan a traha riba plantashi di súku.
Ora a deskubrí zeta na Venezuela na aña 1914, e suerte di Kòrsou a kambia drástikamente. Royal Dutch Shell (promé ku esei: Koninklijke Shell Groep) i e gobièrnu hulandes a traha un refineria ekstensivo riba e sitio bieu di Asiento, unda a bende katibu antes, ku a trese hopi trabou pa un gran parti di e populashon di e isla, i a pone ku hopi hende djafó a bin biba akinan pa haña trabou tambe. Kòrsou tabata e lugá ideal pa e refineria pasombra e tabata leu for di e desorden sosial i sivil di gran parti di Sur Amérika, pero basta serka di e depositonan di zeta di e Bahia di Maracaibo. Tambe e tin un ekselente haf natural ku por akomodá tanker grandi. E kompania a trese un pida rikesa na e isla. Hopi kas tabata trahá i Willemstad a haña un infrastruktura ekstensivo. Sinembargo, despues di tempu a bin differensianan grandi entre gruponan soshal di Kòrsou. Disatisfakshon y tension entre gruponan soshal a resultá na protestanan grandi riba 30 mei, 1969. E desorden sivil a kousa un movementu sosial ku a pone ku e populashon lokal a haña mas influenza den e proseso polítiko. Turismo tambe a desaroyá i ku winst belasting abou, hopi kompania por a establesé nan mes akinan pa evitá reglanan rigoroso di otro pais. Den añanan 1980 Royal Shell a bende e refineria i aworaki PDVSA ta hür e serka gobièrnu di Kòrsou. E ultimo añanan aki Kòrsou ta purbando di kapitalisá riba su historia i herensia úniko pa turismo sigui ekspandé.
Poblashon[editá | edit source]
Debi na su historia, e isla awor ta yen di varios grupo étnico. Kòrsou awor ta parse di ta e ehèmpel ideal di multikulturalidat. Habitantenan di Kòrsou ta diverso i hopi biaha di varios orígen. Gran parti di e populashon ta afro-karibense. Esaki ta inkluí hende multi-rasial ku ta identifiká nan mes como afro-caribeño. Tambe tin menoridatnan di hende hulandes, ost asiatiko, portugues i di Levant. Ainda mas, tin tambe varios imigrantenan resien di paisnan serka di Kòrsou, notablemente di Suriname, Haiti, Karibe anglofóniko, Dominican Republic, Venezuela y Colombia. Den último añanan e kantidad di penshonado hulandes a subi drástikamente.
Polítika[editá | edit source]
Kòrsou a haña un gobièrnu limità di su mes riba 1 yanüari, 1954. Apesar di esaki, hopi hende no a partisipá den e proseso polítiko te ku despues di e movementunan sosial den e último añanan '60. Den e añanan 2000 e estado polítiko di e isla tabata bou di diskushon atrobe, lokual ta trata e otro islanan di Antias Hulandes, tratando e relashon ku Hulanda i entre e islanan di Antias. Den un referèndum tené riba 8 aprel 2005, huntu ku Sint Maarten, residentenan a vota pa status aparte pafo di Antias Hulandes, manera Aruba, ningando e opshonnan pa independensia kompletu, birando parti di Hulanda, òf keda manera e ta. Dia 10 di òktober 2010 Kòrsou ta bira pais outónomo den Reino Hulandes. E ministerionan di pais Kòrsou ta nuebe na tur.
Ekonomia[editá | edit source]
E industrianan mas importante di e isla ta inklui refinashon di zeta, turismo i "offshore banking" esta servisio finansiero internashonal. Transportashon di karga riba barku i otro aktividad konektá ku e haf di Willemstad tambe ta hasi un kontribushon grandi na e ekonomia.
Idioma[editá | edit source]
Te ku awe hende sa debatí e orígen di e nòmber Curaçao, pero un splicashon ta ku e ta derivá di e palabra portugues pa 'kurason', lokual ta "coração". Sigun Joubert i van Buurt, e nòmber Kòrsou ta originá serka e kaiketionan, kende tabata ser referí den relatonan spañó manera "Indios Curaçaos". Esei ta signifiká ku kisas e poblashon aki tabata yama su mes asina. Awendia hende di otro pais sa asosiá e nòmber Curaçao ku un tipo di blou, i sa huza e como un athetivo, pasó di e likùr blou skur yamá "Blue Curaçao".
E idiomanan mas papiá na Kòrsou ta papiamentu, hulandes, spañó i ingles. Papiamentu ta e idioma nativo di mayoria habitante, ku hulandes, hulandes como e idiomana ofisial. Hopi papiá ta e idiomanan hulandes, ingles i spañó i ta e idiomanan nativo di basta minoridat grandi. Hulandes tabata e idioma di instrushon na skolnan for di tempu kolonial. Sinembargo, tabata tin hopi debate resien trantado e asuntu di huza papiamentu na eskol, pero tin un skol básiko i un skol di ensenansa avansa ku si ta huza papiamentu komo idioma di instrukshon kual ta kolegio Erasmo na suffisant i SKAI Erasmo (SKol Avansa Integra)
Religion[editá | edit source]
Segun e senso di 2001, mayoria habitante di Kòrsou ta katóliko (85%). Otro denominashon ta protestant, adventista i metodista. Banda di e denominashonnan ofisial kristian, tin habitante ku sa partisipá den religion di Montamentu, brua i kustumber afrikano similar na Voodoo i Santeria. Manera otro lugá den Latino Amerika, e misa Pentekostal ta birando mas popular. Tin hende Mòslim i hindú ta praktiká na Kòrsou tambe. Maské ta poko hende, kurasoleñonan hudiu tabatin un impakto signifikante riba historia. Kòrsou tin e kongregashon hudiu mas bieu ku ahinda ta aktivo den henter Amérika - for di 1651 - i e snoa mas bieu di hewnter Amérika ku ahinda ta huzá for di 1730.
Edukashon[editá | edit source]
Edukashon na Kòrsou, komo otro lugá den Antias, ta bon segun norma regional. E universidatnan prinsipal ta:
- UoC (University of Curacao )
- St. Martinus University
- UDC (The University of the Dutch Caribbean)
Sentro Pre Eskolar 0 pa 4 aña Guia pa siña i tarea dirigi despues di skol 4 te ku 13 aña
Formashon di Hoben te ku 17 aña
Bandera[editá | edit source]
E bandera di Kòrsou ta blou ku un strepi hel parti abou i dos strea blanku ku sinku punta na e parti ariba. E blou ta simbolisá laman i shelu (parti abou i ariba, respektivamente), partí pa un strepi hel ku ta representá e solo. E dos estreanan ta representá Kòrsou i Klein Kòrsou, pero tambe 'amor i felisidad'. E sinku puntanan riba kada strea ta simbolisá e sinku kontinentenan for di kual Kòrsou su hendenan a bin.
E strepinan horizontal tin un proporshon di 5:1:2. E streanan tin diameter di 1/6 i 2/9 di e haltura di e bandera. E sentro di e strea mas chikitu ta 1/6 di e haltura, for di e rant ariba i di man robes, i e sentro di esun mas grandi ta 1/3 for di e rant ariba i di man robes. E azul ta Pantone 280, i e hel ta Pantone 102.
Transporte[editá | edit source]
Kòrsou tin un aeropuerto nashonal esei ta Aeropuerto Hato.
Linknan eksterno[editá | edit source]
- Sitio ofisial di Kòrsou
- Curacao Tourism Board Sentro di turismo di Kòrsou
- Curaçao Hospitality And Tourism Association - Informashon riba Kòrsou su hospitalidat i industria di turismo
- Experience Curacao Sitio ofisial di e Curaçao Hotel Association
Referensianan[editá | edit source]
- ↑ "Historia di Kòrsou" - Sitio ofishal di Gobiernu di Kòrsou.


text:
Informacion general pa doño di trabao y compania
Seguro di Malesa
Informacion tocante e Seguro di Malesa (Ziekteverzekering of ZV)
Seguro di Accidente
Informacion tocante e Seguro di Accidente (Ongevallenverzekering of OV)
Cesantia
Informacion tocante Cesantia, seguro general di retiro pa sector priva.
Inscripcion
Informacion tocante e inscripcion obligatorio na SVb.
Prima
Informacion tocante e diferente tarifnan pa e trahado y doño di trabao na SVb.
Documento
Documentonan disponibel pa e doño di trabao.


text:
Palabra
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Palabra ta un unidad di idioma cu tin un nificacion y ta consisti di un of mas morfemanan cual ta conecta mas of menos cerca di otro y cu tin un balor fonetico. Un palabra tipicamente ta consiti di un reis of stam y cero of mas afihonan. Palabranan por wordo combina cu otro pa forma frasenan, clausanan y parti di frase. Un palabra consistiendo di dos of mas stamnan pega na otro ta forma un composicion (composicion linguistico). Un palabra combina cu un otro palabra of cu un parti di forma di un palabra ta forma un portmanteau.


text:
Alemania
Alemania (na alemán:Deutschland), ofisialmente Republika Federal di Alemania (na alemán:Bundesrepublik Deutschland,AFI: [ˈbʊndəsʁepuˌbliːk ˈdɔʏtʃlant]), ta un pais ku ta situa na Oropa Sentral. E ta limita na nort pa e Laman di Nort, Dinamarka y pa e Laman Baltiko, na ost pa e Polonia y pa e Republika Chesiko, na sur pa e Oustria y pa e Suisa y na west pa e Fransia, Luxembourg, Bélgika y Hulanda. E kapital di Alemania ta Berlin. Alemania ta un estado federal.
Etimologia[editá | edit source]
E termo "Alemania" ta derivá di franses Allemagne — terra di alamanonan — na referensia di e povo germaniko di mesmo nomber ku a vivi na e atual region di grens entre e Fransia y Alemania y ku durante e siglo V a cruza e Riu Reno y a invadi e Galia Romano.
Divishonan politiko[editá | edit source]
-Niedersachsen
-Bremen
-Hamburg
-Land Mecklenburg-Vorpommern
-Sachsen-Anhalt
-Sachsen
-Land Brandenburg
-Berlin
-Freistaat Thüringen
-Hessen
-Nordrhein-Westfalen
-Land Rheinland-Pfalz
-Freistaat Bayern
-Baden-Württemberg
-Land Saarland
-Schleswig-Holstein


text:
UN DISCURSO Y SU ALCANCENAN
Tin biaha bo ta haya den politica, un o mas persona cu ta kibra cu e molde di loke ta actuacionnan estrictamente partidista, pa asumi posturanan cu ta traspasa e fronteranan di loke ta netamente politica partidista. Mi no tin ningun idea pakico Prome Ministro a hacie durante e conmemoracion di e fecha natalicio di Betico, ni con leu e kier a bay den su enfoke di e figura di kende ta, pa mi, e mas sobresaliente di e ultimo decadanan den e mundo politico di Aruba.
Nos tabata custumbra cu esnan di su partido cu ta canta su glorianan y ta eleva su status, no solamente pa mantene su labornan y su logronan bibo, sino pasobra nan ta sirbi nan tambe como un refleho positivo di nan partido. E dirigentenan di MEP a percura pa mantene e figura y recuerdo di Betico bibo, no solamente pa rindi e debido homenahe na dje, sino pa purba mantene e seguidornan di Betico dentro di e campamento di MEP.
Mike, net lo contrario, y bayendo linea recta contra e normanan estableci den pasado, o sea pa cada lider di cada partido elogia loke ta di nan y trata e otronan cu menos consideracion, a enfoca e figura di Betico como uno di henter Aruba y henter su Pueblo. El a demistifica Betico como un figura di un partido particular, y a convirtie den un figura nacional, cantando su glorianan den terminonan realistico, y elogiando su logronan pa Aruba.
El a rekeri un gran curashi di parti di Mike, pasobra mi ta sigur cu dentro di su mesun partido no ta tur a keda conforme cu e contenido di su presentacion, y a prefera di laga Betico keda como un figura di MEP, pa asina su mesun hendenan ocupa nan mes cu e labor di mantene su obtencionnan como parti di su partido. Sinembargo, Mike a logra mishi cu e sentimentonan di hopi hende cu a keda conforme cu e Prome Ministro di Aruba a papia manera un estadista y a reconoce e meritonan di un politico cu no ta pertenece na su partido.
Pa prome biaha Betico a ser reconoci door di un politico prominente cu no ta di su partido, como un “libertador”, termino cu cual diferente persona ta sinti nan mes un poco incomodo, por ta pasobra nan ta basa nan mes mas riba e definicion propio di e palabra y no su simple relacion cu un of otro hazaña o logro. Betico ta keda e constructor di nos Status Aparte. Su lucha a conduci nos na e logro ey, y no ta importa cuanto declaracionnan contrario surgi, e ta keda, den mi buki, e berdadero autor di nos Status Aparte.


text:
-
-
Click e avisonan pa mas informashon of pa bishita nan website…
-
-
-
-
-
-
Pages
Archive for April 25th, 2012
-
Interes grandi pa maneho di sentro di suidat pa medio di un ‘Bid’Posted on April 25, 2012 | No CommentsDurante e siman di 15 pa 21 di aprel último tabata di bishita na Boneiru Sr. Dave Feehan, espesialista mundialmente rekonosé riba e tereno di desaroyo i maneho di sentro...
-
Kongreso Statutario di ABVOPosted on April 25, 2012 | No CommentsDjaweps i djabièrnè 26 i 27 di aprel benidero, ABVO ta tene su kongreso statutario. Esaki lo tuma lugá na sede di ABVO na Brievengat Kòrsou.
-
Soesma de Palm, empleado regional di KLMPosted on April 25, 2012 | No CommentsHefe di e kompania Bonaire Air Services (BAS) N.V. sr. Hermelijn i e representante di KLM sr. Dekiewit a hasi entregá di un regalu na e empleado ku a ser...
-
TCB a honra dos empleado ku a kumpli 20 aña den servisioPosted on April 25, 2012 | No CommentsDjaluna último durante firmamentu di e kontrato laboral nobo entre TCB i e sindikato ABVO, a pone atenshon tambe na dos empleado ku resientemente a kumpli 20 aña den servisio....


text:
Zona di Konvergensia Inter Tropikal
Zona di Konvergensia Inter Tropikal òf Inter Tropical Convergence Zone (ITCZ) ta un area di mas òf mes 100 te 500 km hanchu.Pa duna un splikashon ta kiko ta pasa durante di un aña den e klima tropikal mester e kuminsa ku midí di grado di latitut.E liña ekuador ta haya e sifra di 0,fo'i aki bai 23.5 grado di latitut nort ekuator i 23.5 grado di latitut sùit di ekuator ta zona intertropikal.E ta zona di mas importante riba mundo,pero e tin su peligernan, Ta un zona instabil aki tin mas ku 40.000 mil tempestat ku yobida pa dia riba banchi aki ront mundu i ta surgi mas of mes 50-70 orkan pa aña.Komo ku den zona tropikal aki rayo di solo ta na su máksimo, E zona ITCZ aki ta mové tras di posishon di solo,ku retraso di dos á tres luna te na su posishon máksimo.Asina e posishon di solo ta na nort,e zona (ITCZ) ta mové fo'i mart te ½ september pa nort kaminda ku e airu kayente di solo ta i otro banda meskos ora solo ta na sùit e ta mové fo'i ½ september te februari pa sùit.
Pasat[editá | edit source]
Den ITCZ no tin hopi bientu tur ora,nort di ekuator bientu ta supla fo'i nortost pasat i parti sùit bientu ta supla fo'i sùitost pasat.Tur dos bientunan di pasat ta surgi den kombinashon di e area nan di preshon aire.Den bisendario nort of sùit di ekuator ta dominá e area di preshon aire bou i na 25 te 35 grado di latitut ta dominá e area di preshon aire haltu di sùbtropikal.Den tropiko ta interesante pa sa ku ITCZ ta suak òf fuerte,mas fuerte e ta, mas yobida i mas leu e banchi ta bai nort òf sùit.E saki ta dependé di e area di preshon aire haltu ora e ta donimá,e ITCZ ta keda mas serka di ekuator,pero si e area di preshon aire haltu ta suak,e ITCZ ta keda mas leu fo'i ekuador,e chèns pa okashoná hopi tempestat ku yobida den region aki ta mas grandi.Asina ku formá un depreshon tropikal den zona di ITCZ chèns pa e bira tormenta tropikal òf un Horkan den e region ta hopi mas grandi. Riba tera e zona di ITCZ ta yega mas leu foí ekuador ku riba laman,na ½ september ITCZ su punta maksimo riba tera ta 25 grado di latitut nort te meimei di China i na parti sùit su punta maksimo riba tera ta 20 grado di latitut sùit te riba Outralia. Riba potretnan di satélite por miré bon kla,kon leu e banchi kòrá òf blou ta yega,komo tera ta bira mas kayenté ku e masal awa di laman e no por alkansá e temperatura ei.Den tempu di El Niño tin parti di mundu ku e ITCZ no ta yega ni sùit di ekuador.


text:
Archivo di February, 2011
😀 😀 😀 😀 😀 😀 😀 😀
Hiep Hiep Hoerraaaa!! Awe N.N.V. a cumpli 1 aña mas di bida!! Eta haya Pabien di su dos tantanan, su omo y turr su prima y primonan fastioso cu e tin!! 😛
Nan ta desee Hopi aña mas di bida y cu Dios por drama Su bendicion riba dje! NOs turr kierr bolooo!! Goza bo dia y corda cu nos tuuurrr Stimaboo hopii!!
Xoxo!!* <3
Na Redaccion di DIARIO ta yegando mas y mas copia di cartanan manda pa diferente instancia internacional importante for di un “Comision Pa E Presonan di KIA”, den cual nan ta expone cu den e caso di e rebelion di e presonan cu a subi e dak di KIA den protesta contra loke nan ta considera un trato inhusto, nan a ser supuestamente bati mientras cu nan tabata domina caba y nan mannan tabata geboei. Pa nos ta dificil determina si e denuncia ta corecto o no, pesey e comentario aki ta bay ta basa riba e hecho cu den mi concepto, una vez bo domina un rebelde cu a lanta contra autoridad den cualke forma, sea pacifico of no, y bo tine na boei y na rudiya, ta innecesario aremete contra dje cu golpi den señal di venganza o liberacion di rabia.
Pa prome biaha den historia!
ORANJESTAD (AAN): For di madruga caba, awacero a cuminza basha. Pa un forma of otro, e Parada di Luz di Diasabra anochi a keda salba, como cu nada di awa a cay. Pero Diadomingo si, e dia a habri na un otro forma! Awacero torencial a lanta hende for di soño. Camindanan a yena cu awa! Avenida Milio Croes, for di unda e Parada di Carnaval di Mucha ta sali, a yena cu awa.
Banda di 11’or di mainta, ora cu DOW y Polis tabata planea pa bay cera careteranan, a nota cu e awacero tabata intensifica. Hayando informe di varios fuente oficial, tabata parce cu awacero lo no stop.
ORANJESTAD (AAN)— Aruba a conoce un otro episodio historico den baseball, e biaha aki e seleccion infantil cu a participa recientemente den e mundialito di Moca, ciudad di e provincia di Espaillat, Republica Dominicana. Prensa Dominicano a relata e wega aki como un record den e campeonato aki. Un hit di Jeandrick Oduber den final di di 6 inning a impusa e careda cu Aruba tabata tin mester pa empata e wega y bai extra inning pa na final Aruba gana La Javilla cu score di 3-2 den un total di 11 inning.
ORANJESTAD (AAN): Recherche na e momentonan aki ta atende un denuncia cu a worde entrega di un mama di dos yiu. E problema a cuminza, ora cu un homber djis pa un tipo di venganza baho, a manda un broadcast falso via sistema di Messenger di BlackBerry na unda e por a lesa un storia espantoso. El a skirbi un mensahe, unda el a bay asina leu di menciona nomber di un chick kende ta biba na Bushiri cu tin e malesa di AIDS. Y hasta a menciona nomber di e hende muher y ta laga sa tambe cu e persona encuestion tin e malesa incurable.
Polis durante Carnaval:
ORANJESTAD(AAN): Halto Comisario mr. Dolfi Richardson a bisa durante e conferencia di prensa na SAC cu e no ta mucho contento cu e comportacion di, specialmente hobennan, diasabra durante e parada di luz na Playa. E ta haya cu tur cos tabata bayendo asina bon, pero cu na final diripiente Polis a haya nan mes obliga na detene decenas di hende bringando y comportando malo. Mayoria tabata hobennan.
Carnaval di mucha a cancela diadomingo
Banconan ta habri mitar dia awe…
ORANJESTAD(AAN): Den un conferencia di prensa cu SAC, a anuncia hunto cu Gobierno y Polis cu e parada di carnaval di mucha di diadomingo a cancela. Esaki ta prome biaha den historia di carnaval di Aruba cu ta pospone un parada asina. E evento awor ta sigui awe dialuna pa 2or di merdia riba e mesun ruta. Prome Minister mr. Mike Eman a habri e conferencia di prensa bisando cu ningun hende por a premira e situacion aki, loke ta pone cu e decision awor ta cu no por tene e parada di carnaval di mucha na Oranjestad manera programa. Pa yega na e decision historico aki, a pone cabesnan hunto pa asina yega na un pensamento riba kico por ta un solucion.
ORANJESTAD(AAN): Un turista
Mericano di edad hoben a sinti
un bestia pik’e den laman na altura
di Phoenix Hotel. El a grita, y a
nota cu tur cos a ‘verdoof’.
Ambulance a presenta mesora na e lugar pasobra su famia a bisa cu e no ta sinti su pia mas. E no sa kico por a pik’e, pero el a sinti masha dolor y a bay Hospital pa ricibi tratamento medico.
ORANJESTAD (AAN): E security guard por bay splica 1.001 cos awe. Pero loke a pasa Diadomingo madruga net dilanti oficina di Gobierno, durante Parada di Luz ta pasando… a socede dilanti DECENAS di hende. E Parada tabata bayendo basta bunita, y e grupo di Avatar tabata fantastico. Dilanti tur hende, diripiente por a mira con un Security Guard di e grupo, a bay riba un di e participantenan, y aki sla a cay. Con por ta? Tur hende sa cu Security Guards tey pa cuida, y no pa nan mes start pelea. Y tur hende para eybanda a mira tur cos, incluyendo algun oficial di Gobierno cu tabata para eybanda.
MEP ta cuestiona Minister di Husticia
ORANJESTAD (AAN): Segun MEP a indica, den medionan di comunicacion a sali publica un articulo caminda un persona cu a importa 100 kilo di cocaina recientemente, a worde declara liber. Esaki despues cu el a declara cu el a trece paketenan Aruba pa otro hende, y no a controla kico tabata tin den e paketenan. MEP ta puntra, con algo asina por pasa den siglo 21 den un pais cu supuestamente ta combati droga? Ki señal esaki ta manda pa nos comunidad? y te ainda Minister di Husticia no a reacciona riba e caso aki.
ORANJESTAD (AAN) — Diamars 22 di Februari e rey di Emmastraat 69, Jayant de Cuba, hunto cu su mami Joa y papi Joey y tur su amigitosnan y famia a bini hunto pa celebra Jayant su prome añito.
HEBBE
HEBBE
Awe si POPO a haya oportunidad pa skirbi poco mas riba Hebbe Hebbe di e aña aki. E exito grandi e aña aki sigur tabata na grandi pa e bandanan musical cu a toca a pesar cu e transmision na television tabata di “nos ta duna boso loke nos kier y voor de rest mond dicht!” “Boso no tin nada di bisa !!”


text:
Snoa
Un Snoa of Synagoge (greigo σuvaYwYή translitera synagogē, nifikando "assemblidat"; judiu : בית כנסת beyt knesset, nifikando "kas di assemblidat"; (בית תפילה) beyt t'fila, nifikando "kas di resamentu"; שול shul; אסנוגה esnoga; קהל kal) ta un kas religioso di judiu. Ora e ta wordu parti den pida-pida e palabra tambe por nifika "siñando huntu (for di e palabra griego syn, huntu,anto aghoghei, siña of train).
Snoi ta un palabra komun papia komo "shul" dor di Judiunan ortodoks, anto "synagoge" dor si Judiunan konservativo, anto tambe "Templo" dor di Judiunan reforma. "Snoa" ta un ku por wordu husa dor di tor e sektonan.
Snoanan normalmente tin un hal grandi pa resa (e sanktuario), huntu ki kambernan mas chikitu pa studia anto un par di piaha un hal sosial anto ofisinanan. Un par di snoa tin un kamber separa pa estudio di e Tora, yamá e beth midrash—בית מדרש ("Kas di estudio").
Snoanan no ta luganan konsekreta, tambe un snoa no ta nesesario pa alabashon. Alabashon judiu tambe por wordu hasi ora dies judiu (un minyan) ta asembla. Alabashon tambe por wordu hasi solitariomente of ku mas tiki ku dies hede. Un snoa den senso mas estikto no ta un templo; e no ta remplasa e templo destrui di Jerusalem situá den e suidat di Jerusalem.
Den lengua diario, Isralitonan ta usa e palabra bet knesset (kas di assemblidat). Judionan di Ashkenazi su desendentenan tradishonalmente ta usa e palabra "shul" (huntu ku e palabra aleman schule, skol) den bida diario. Judiunan spaño i portugues ta jama e snoa un esnoga. Judiunan perhiko anto Judiunan di Karaite ta usa e termino Kenesa, ku ta deriva de e palabra armaniko, anto un par di Judiu arabier ta husa e palabra knis.


text:
Archivo di May, 2010
Meta principal di e settlement ta eleva e clima di inversion!
drs. Paul Croes durante tratamento di Settlement Valero
Pa garantisa posibel reapertura y seguridad di cada trahado
ORANJESTAD (AAN): Durante e reunion publico diasabra cu a dura mas di 16 ora, unda a trata e tres diferente leynan di Leynan di Winstbelasting, Dividendenbelasting en Imputatiebetaling y e BBO en coneccion cu mehoracion di e clima di inversion pa e refineria y e terminalnan di petroleo, drs. Paul Croes a trece durante su presentacion e importancia di e settlement entre Valero y Gobierno.
Aprobacion di e settlement agreement ta un paso positivo pa cu e decision di valero
Bill Day:
ORANJESTAD (AAN)* Segun vocero di compania Valero, Bill Day, cu aprobacion di parlamento pa loke ta e settlement agreement di diasabra ultimo ta un paso hopi positivo. Cu esaki sr. Bill Day ta referi na e decision cu e compania Valero lo tin cu tuma relaciona cu e refineria aki na Aruba. Manera cu ta conoci durante ultimo dianan a sinta na mesa cu tanto PDVSA y tambe cu Pacific Rubiales/ Ecopetrol. Segun informacion ta indica cu Valero tin cierto preferencia pa traha hunto cu PDVSA ya cu ta un solo compania.
Residentenan Colombiano a deposita nan voto pa elegi presidente nobo
ORANJESTAD (AAN) — Manera ta conoce diadomingo 30 di Mei, a tuma lugar e proceso electoral na Colombia, pa elegi e Presidente cu lo dirigi e pais pa e siguiente periodo di cuatro aña, cu lo cuminza dia 7 di Augustus 2010- te cu 7 Augustus 2014. Aunke na Colombia no ta obligatorio emiti e voto, si e ta worde considera como un deber moral cu cada ciudadano tin e opcion di cumpli cune of no. Manera ta conoci e votacion na Colombia ta un movimento mundial, ya cu den embahada y consulado Colombiano rond mundo, e ciudadanonan residente tin un censo pa votacion, pa duna nan e oportunidad di eherce nan derecho sagrado di voto, tanto pa Senado como pa e Presidencia di pais.
Homber a purba na stik un dama door di choke y stik e cu clechi
Caso serio na Montaña!
ORANJESTAD (AAN): Tabata den fin di siman, cu un unidad di Polis di Noord a worde dirigi door di Central di polis na un residencia na Montaña. Esey debi cu segun e prome informe a surgi problema entre pareha. Tabata diasabra atardi alrededor di 5’or cu e yamada a drenta na central di polis cu ta solicita presencia di autoridad. E unidad a presenta mientras tanto y polis a papia cu e homber di inicialnan J.J.O. di 34 aña di edad. Segun e homber su version, el a haya problema cu su señora, pero ta tur cos a drecha, y cu tur cos “ta tranquil y calmo”.
Trankil y calmo? Sinembargo Polis a bisa e homber cu nan ta desea di papia cu e señora pa averigua un que otro si berdaderamente tur cos ta bon. E homber a draai bisa polis, cu su “señora a bay drumi”.
Polis a reacciona y a bisa e homber pa e bay lante for di soño pa asina nan papia cune! Polis a insisti esey, ya nan ta sinti “pa algo sera” e homber no kier pa e señora lo tin contacto cu agentenan.
E homber a bisa polis pa warda un rato y na un dado momento J.O. a dal porta sera pa evita polis por wak paden. Polis a dicidi di habri e porta y ta haya e homber ta sacudi e señora riba cama. E señora a resulta di ta benta eynan, for di tino, y no ta reacciona.
Polis tambe a trata di lanta e señora pero keto bay e no ta reacciona.
Mientras tanto Polis a pasa man pa Tetra Radio, y cu urgencia a pidi pa un ambulans na e adres.
Un rato despues e señora di inicialnan I.R.R. naci na Venezuela di 28 aña a regresa na su tino. For di su declaracion por a saca afor cu e homber a choke bente riba cama despues subi riba dje y choke cu klechi cama y consecuentemente el a perde rosea y bay for di tino!
Esaki ta algo serio, y a base di e informe suministra, polis a detene J.O. mesora! Alavez agentenan a recomenda e victima bay mesora na despacho di Recherche pa entrega keho.
No tabata tin mas informe adicional si e muher Venezolano a entrega keho contra di e homber J.O. pa intento di asesinato.
Negoshi tabata bon den fin di siman na San Nicolas
Bar no tabata acepta mas hende paden!
ORANJESTAD (AAN): Segun e informe policial ricibi, tabata Diabierna pa 2’or di madruga, cu un unidad di Polis di San Nicolas pasando na altura di “Foxy Lady”, a worde para pa e ciudadano di inicialnan F.N. y e tin 28 aña di edad. E ciudadano a bisa polis, cu el a bay drenta un otro bar, pero el a worde pusha pa e sali pafor door di un homber. Tog el a bolbe purba pa drenta den e localidad, e biaha aki e homber desconoci a dale un tanki bashe abao, segun el a laga sa.
Accidente cu Harley durante di recorido
ORANJESTAD (AAN): Durante un corida di manehadornan di Harley Davidson, a presenta un accidente riba caminda principal bieu di San Nicolas pa Oranjetsad.
Esaki a socede riba e caminda di Barcadera, na altura di ex-Dealer di Volkswagen. Pa un motibo of otro, un señora sea como duo pasahero of como manehedor di e Harley a cay riba caminda.
Dos avion grandi cu problema na Curacao
ORANJESTAD (AAN): Informe di Curacao, ta mustra cu ta parce comosifuera tabatin un mal aire na aeropuerto di Hato riba Diadomingo. Ademas di un avion di Avianca cu a haye cu candela na un motor, tabatin e situacion di un avion di KLM cu no por a lanta pa motibo di problema cu un fuelpump. Un avion di aerolinea Avianca obligatoriamente mester a keda tera Diadomingo anochi despues cu a surgi un candela na su motor. E candela a cuminza djis despues cu e avion a caba di baha na Hato.
Consul Colombiano Lic. Pilar Vargas, orguyoso di su compatriotanan
“Colombianonan a demostra cu nos ta un pueblo disciplina y culto”
ORANJESTAD (AAN) — DIARIO a tene un entrevista cortico, diadomingo atardi, cu e Consul di Colombia na Aruba, Lic. Pilar Vargas. E hoben dama a mustra su orguyo pa su compatriotanan y a bisa nos cu e proceso a desaroya su mes cu hopi disciplina y trankilidad, y hopi mas hende a presenta pa eherce nan voto, compara cu dia 14 di Maart cu nan a elegi e miembronan di Senado.
“ E Colombianonan a demostra cu nos ta un pueblo hopi disciplina y culto. Aki ni un hende a bin haci propaganda, ni haci boroto, ni bebe cervez, pero nan a vota den un clima hopi agradable y calmo”, el a subraya.
Presonan a lanta pisa den prison na Curacao
Prome cu entrada “schoonschip”
Contra presencia wardado di presonan Hulandes
ORANJESTAD (AAN); Informe di Curacao ta mustra cu presonan cu Diadomingo a cuminza tuma nota e cantidad di Hulandesnan cu a cuminza invadi e instituto penitenciario na Koral Specht no a keda masha contento cu e yegada y mesora a cuminza rebeldia. Ya pa basta dia Minister di Husticia señora Jacoba a saca un comunicado cu entretanto e luna di Juni ta bay cuminza cu un limpieza por completo den e instituto. Ta trata aki di un limpieza cu ta keda subsidia pa instancianan Hulandes caminda hasta a manda basta personahe Hulandes pa e isla pa asina por a yuda den e limpieza cu ta bay tene den Prison Koral Specht.
Andin Bkker di PDR Demostra seriedad y profesionalismo
Durante reunion den Parlamento pa trata cambio di ley pa acomoda Valero
ORANJESTAD(AAN) Algo cu poco bez sa sosode, a bin tuma lugar diasabra anochi den Parlamento di Aruba. Na ocasion di tratamento di e cambionan di ley fiscal pa por acomoda Valero, na dado momento Parlamentario mr. Andin Bikker di PDR a presenta un amienda.
Den e amienda aki e ta bisa Gobierno ya cu nan lo duna Valero un incentivo fiscal pa nan no paga BBO mas, cu por haci algo tambe pa incentiva negoshinan chikito y mediano di nos isla.
Marisol y Eelyn tabata ausente na momento di vota pa ley di Valero
Mescos cu den pelicula nan tabata “Missing in Action”
Evelyn Wever a haya un bon chens pa demostra si pueblo ta prome of su cliente ta prome!
ORANJESTAD(AAN): Un di e Parlamentarionan cu tur hende tabata pendiente pe desde inicio di e reunion tabata Parlamentario mr. Evelyn Wever-Croes di MEP. Manera ta conoci, e ta abogado di Valero representando e bufete di su tata esta Croes, Wever & Tchong. Parse cu hasta despues di eleccion ora el a huramenta como Parlamentario, cu ainda e ta den corespondencia cu Gobierno pa regla cos pa Valero.
Cumpleaños Dialuna 31 Mei 2010
😀 😀 😀 😀 😀 😀 😀 😀
A’int he sweet? Happy birthday to this sweet chocolate
ELMO TickleMe Cathlin. Best wishes from your family,
friends (too much to mencion), from his partners of the
Flor di Palicia dance group, caha di orgel “Biew pero na ordo”,
his friends of the “Never ever read a book club”,
from Johnny Walker and specially from your sweet mami. Shall we BBQ tonight?
😀 😀 😀 😀 😀 😀 😀 😀
The Ultimate Challenge un biaha mas tabata un exito
ORANJESTAD (AAN)— The Ultimate Challenge a bira e Adventure Race mas spera serca e atletanan di Aruba y ayera nos por a mira cu e interes den e competencia aki ta sigui crece.
Malmok tabata e escenario caminda e competencia aki a inicia cu 11 team di cuater competidor participando. Despues di e acto oficial di apertura unda cu e teamnan a desfila y tambe a duna honor na nos Himno nacional, e competidornan a prepara pa e señal di salida. E biaha aki, e competidornan mester a cuminsa cargando un palette, drenta awa y pasa rond di e ruina di barco na Malmok pa despues bin bek na canto, aki nan mester a sigui core of cana direccion di Arashi cargando e palette y for di e punto aki, cada team mester a topa cu nan Support Crew pa nan por a continua cu e competencia.
Festival di biña ta cuminza Diahuebs awor
ORANJESTAD (AAN): Westin Aruba Resort a tene un Conferencia di Prensa anunciando e di seis Festival Anual di Biña, Cuminda y Arte.
Ramiro Rafaël, Director di Servicionan di Catering & Reunion, a introduci e tantisimo componentenan excitante di e festival benidero cu lo tuma luga entre diahuebs, 3 di Juni, pa diasabra, 5 di Juni, 2010, na Westin Resort, Aruba, incluyendo entretenimento di musica en bibo, exhibicionnan di arte, cuminda excepcionalmente elegante ofreci pa e chefnan renombra, importadornan di liquor y biñeronan local y internacional, representa pa seis diferente pais.


text:
25 di Yuli, 2013 na Telecuracao e notisia grandi di 8’or di anochi: “Nos a portreta Tula, na e manera ku nos kier a portreta Tula….” Deklarashon di Dolph van Stapele e sinematografo, e pelikula Tula The Revolt.
Esensia di humiyashon nashonal ta ora un makamba na televishon ta bin bedeibu na ulandes kon abo komo YDK mester mira Tula. Violando e derechi di outo-determinashon kultural di filma bo heroe nashonal,
bo historia di e Holokousto Trans-Atlantiko ku ta di e Afro-Kurasolenjo of malu malu e Yu di Korsou krioyo. Den e simannan ku a pasa hende a purba di disenja un debate falsu den media kaminda ta pretende ku tin mag di falsifika historia purbando di desvia for di e hecho ku e YDK ta donjo di su historia. Media na Korsou inklusivo esnan ku ta yama nan mes independentista no ta yuda e kousa tampoko sufisiente, nan falta un grado solido dje konsenshi Afro-Karibenjo. Nan no ke purba di yega na un konosementu ku ta habri kaminda pa dekolonisa for di e podernan ulandes den bo mundu di arte. Un pais ku ta gatiando ku su outonomia politiko e mester tin un manego kaminda e yu di tera riba tereno di arte, musik, sine por tin tur herment i akseso na strukturanan di poder pa krea su mes industria kreativo pa Korsou sin metementu di influensianan neo-kolonial bou di un kapa artistiko.
Un grupo di historiado, antropologo, akademiko, aktivista atmirado ferfiente di Tula ku boka pero durante tur e 4,5 anja ku e produktornan di sine a progresa ku nan produkto di komersialisa i kapitalisa un historia sagrado no a protesta, no a buska formanan pa para e abominashon kultural of kambie na un manera ku si por a asepta e pelikula. E konsepto ku YDK ta e prome heredero di su propio historia, eksperiensa di pasado i esun prome ku tin ku kwide, proteha, dokumente i sigi borda riba su identidat pa forma i fortifika su unidat nashonal ta ketu bai un vishon kultural inkomprendibel i sin balor pa hopi.
Heroenan i martirnan di lucha pa abolishon i liberashon di sklabisadonan afrikano na Korsou di 5 di yuli 1750 na Hato ta keda eternamente grabá den nos memoria. (c) Eugene Godfried
Riba pantaya blanku Tula su karakter revolushonario a keda masakra for di e prome momentunan. Ta un insulto kaba ku nan a laga un Nigeriano-Britaniko deskonosi hunga e rol mas importante hasiendo mane ta tin niun aktor na Korsou of Ulanda ku por a hunga e pampel prinsipal pa un sine internashonal na ingles. Raymi Sambo un aktor biba na Ulanda ku a aserka e produktor Jeroen Leinders i bise ku ela perde un bon chens pa laga aktornan di Korsou briya dor di no duna nan e rolnan mas grandi. Leinders a reakshona bek bisando ku: “e ta un gai frustra paso e no a hanja e rol di Tula.” (http://www.vpro.nl/speel.program.27353700.html)
Den Leinders su mundu “pretu ku blanku no ta eksisti, e ta un diskushon sin sentido, e kos ei ta den kabes di hende. E pelikula no ta toka topiko di diskriminashon of kolo e ta bai pa sklabitut i segregashon. No tin odio entre katibu i blankunan pero un anhelo pa libertat.” E ta tin mester di un konsepto falsu bruha pa por a defende su proyekto. Privilegio blanku di ulandes ta hopi gagu den pronunsia e rasismo fini, ku ta asota e Yu di Korsou di desendensia Afrikano riba varios tereno na Korsou i na Ulanda. Djis wak e dokumentario ‘Curacao’ di 2011 of esun di NTR ‘Onder Elkaar (Hollandse Nieuwe). E ulandes na Korsou no ke pasa poder ekonomiko, finansiero, hudisial, huridiko over pa e YDK, e tin un karakter anti-dekolonial perkurando ku e yu di tera no por rigi su mes destino.
E rasismo ei ku mayoria no ta tribi di menshona ora riba bo mes initiativa komo un makamba sin konekshon kultural ta tofer ku integridat di Tula i kamaradanan komberti nan den gainan i muhenan inosente ku ke nan respet i dignidat humano via un manera pasifiko. Batiendo spiritunan ansestral di liberashon di un pueblo ku bulpes di mentira, bisti nan un trahe di pas siendo ku durante e ritual di awa di huramentu nan a los e gritu ku pa lunanan largu nan tabata anhela pa los pa bai e gera di “Vense o Muri”. Kiermen nan tabata na altura di tur e lantamentunan den nan sirkulo di islanan den Karibe i dispuesto pa perde nan bida i drama sanger pa bira hendenan liber.
Ora ta bon ta danki na nos i ora ta malu tambe ta nos, ora di felisidat ta nos i ora di tristesta ta nos. (c) Amos Balentien
Un simfonia di trasteria ta bula den nos kara ora hende ke splika ku e
produktornan a hasi un bon trabao. Esnan ku ta bisa esei a perde parti grandi di nan alma pretu, ta zumbi kolonisa ta purba bedei algu malu bon. Aki na Korsou bo tin YDK ku ta biba aki pero nan no ta eksperiensia bida for di tur huki aki. Nan konose Zuikertuintje pero no sa kwa yerba por kumpra na Marshe den Punda. Nan lo sinta bebe mojita’s nan St. Tropez pero no sa kon ta yega na City 2 Go. Diferensia grandi. Kiko ta para di dos makamba ku unu a hospeda pari anja aki dia e tabata hoben, e otro supuestemente tin kasi dos desena biba aki pero tur dos no por papia Papiamentu, a biba un bida sosial disfunkshonal proteha akinan den un ambiente blanku ulandes klase medio/haltu. E wowo spiritual pa eleva e konsenshi dje YDK via e pelikula nan no ta tin e. Nan no a mishi ku kurason di resistensia, nan no por a brasa e fervor di liberashon mental for di kolonialismo ulandes. Nunka nan a ankra den e venanan di Korsou su kultura, historia nan no a balora te pa sinti su alma ku profundidat. Bo ta mire den kasi tur esena, Tula ta keda mane un gai fofo pendeu ku nunka ta ke un revolushon, suerte a toke ora su frei a tende dos shon makamba ta papia ku Fransia a domina Ulanda i ku nan mester ta liber. Ora un makamba a keda mata kasi Tula ta kaka su karson di katuna. E ke pas, e ke pa e lantamentu bai na ordu, disiplina segun lei. Kiermen Jeroen Leinders ku yudansa di Afromerikano Curtis Hawkins a romantisa un Tula kobarde pendeu ku no ta kwadra ku e vishon dokumenta pa historiadonan Pachecho Domacasse i Charles Do Rego ku a kopera desgrasia karakter di Tula. E dos ‘outoridatnan’ a keda aserka pa e produktornan di Tula The Revolt pa konseho i verifikashon dje historia di 1795. Domacasse i Do Rego ku konsistensia a indika varios bja ku e lantamentu tabata organisa.
E produktornan den tur entrevista ta bisa ku nan no kier a faya ku e historia i nan debidamente a bute presis manera ela sosode historikamente. Malehempel den nan ser a soru ku tog a tornu na dje i ku malisia nan a konstrui un pelikula di enganjo kaminda Tula a hanje ta lanta forsa kontra sklabitut ulandes kontra su boluntat. E makambanan a laga mundu kere ku Tula i su kompanjeronan nunka a traha un strategia, nunka a plania un rebolishi na 1795, nunka tabata na altura di e lantamentu na Haiti na 1791 i e lantamentu na Coro, Venezuela guia pa Jose Leonardo Chirino na 1795 10 di mei flankea pa un YDK Jose Caridad Gonzales ku a libera su mes.
E momentu klave kaminda bo por midi e falta di spiritualidat Afrikano ta e esena di e ritual di awa di huramentu, einan spiritunan a prepara nan mes ku un bebida di kachu raspa ku yerbanan i seremonia spiritual pa bai den atake kontra nan opresornan pero enbes di esei bo ta mira un kos tur bruha ku batimentu tambu falsu, niun chapi ta chispa niun gritu di gera sklama na Papiamentu kemen un kos mal makambia, un brindis mitar krioyo frakasa mitar mane kalke un brindis na palasio di gobernado.
Den un pelikula basa riba un historia real bo por kambia kos chiki pero nunka bo por kambia e rais, e alma dje historia ku den e kaso di Tula tabata e alma revolushonario di e i su kamaradanan pa e lucha pa liberashon for di sklabitut bou di e opresor ulandes. E produktornan no a traha e sine aki ku amor pe YDK i su bataynan emansipatorio. Nan a asesina e alma di revolushon i ku karanan sin wesu bin bisabu ku esaki te historia ofisial ku un sneif di arte romantisa oropeano pa atrae mas publiko (blanku).
Buskando finansas pe pelikula a resulta difisil, e elite bjeew ku kapital no a duna kara i nan a bai Ulanda pa hanja gran parti di e plaka pa produkshon. E hierarkia di poder finansiero ku eksepshon di un par a sera porta snok snok, e bergwensa ku nan famianan den pasado a sklabisa hende por ta un herida muchu hundu ku no a kura ainda. E miedu ku kisas nan lo no ta tin kontrol riba e produkto finan tambe por a pisa den nan desishon di no kopera pero mirando e pelikula tog por bisa ku e danjo lo tabata kasi nihil te minimo.
No skonde Tula, skonde Tula ta igual ku skonde kara. Saka Tula, ban honra Tula awo. [c] Grupo Trinchera
Despues di tres siman ku a estrena e sine un historiado Surnameo Sandew Hira mester a sali na defensa di Tula, ela skibi un kolumno den un korant Surnam ku pa gran parti ta un kritika hustifika. Bergwensa si ta ku nos lidernan di Kas di Kultura, Museo Tula, NAAM, Plataforma Berdat Historiko, kulturistanan mayo, agentenan di lus, antropologonan, historiadonan, politikonan i tur sobra YDK ku sa dje historia no a figa posishon, un komunikado di prensa a keda saka pero no un deklarashon ofishal te pa tuma pasonan legal kontra e defamashon di Tula i su kamaradanan. Papiando na radio, dunando bo opinion den un korant ora nan a puntrabu no ta sufisiente komo lider, hende aki’fo ta perde konfiansa den e liderasgo ku no ta praktika lokwal e ta predika. Lagando bo heroe nashonal wordu pinta komo un ‘anti-kristu’ i bo no ta sali na defensa, na honor ku bo armanan di retaliashon na bo desposishon ta un bergwensa mayo i e vra tin ku bons bek riba nan skouru si e lidernan keda muchu kalmu riba e e sakrilegio kultural komete.
Varios hende ku ta boga pa independensia a desepshona apoyando e pelikula ku argumentunan kolonisa. Asina bo ta mira ku un independentista no ta garantia ku e ta kompronde konseptonan di konsenshi pretu, kreamentu di un industria sine pretu ku nan mes netwerk i strukturanan di poder i kon historia mester wordu konta pe e herederonan di un lucha ku lo kaba nunka.
Bo tin independentista ku no ta mira niun problema ku Zwarte Piet. Tin independentista i aktivista ku no a hole e huma kolonial den e pelikula.
Otronan den skina politiko manera Pueblo Soberano ku ya pa tres anja trai otro tin e kartera di kultura pero ta stret falta ku respet ku nan mes filosofia di soberania riba tereno kultural. Un nivel di mandatarionan siegu ku no por mira e importansia di asisti ku fondonan pa transmiti e konmemorashon di Tula i kamaradanan kada anja 17 di ougustus na Rif na radio i televishon pa plama e mensahe di resistensia i liberashon den tur kas ront Korsou yudando nan mes kousa politiko. Ridikulisando nan mes ideologia hasiendo nan mes kulpabel di boikotia e proseso di konstrui nos identidat nashonal.
Elia Isenia ku ta den e pelikula kantando un ratu tambe ta otro ehempel komo kulturista mayo emansipado ta kanta un Tumba trankil pa eks reina Beatrix na Awasa sin mira niun problema. Hasta a bai ofende bisando ku: “Hende no tin derechi di kritika paso nan niun a hinka un depchi den e pelikula.” Pret ta ku Elia a atmiti ku e tabata desapunta ora ela bai ne estreno, ela hanje muchu un ‘novela di amor’ ku sunchimentu pornada i yen kortamentu afo di esenanan ku lo a oumenta e spiritu di Papiamentu den kanto i sinti Afrikano durante e tempu ei pero e di: “Bai wak e tog, e tin bunita paisahe ta di nos shonnan.”
Ai un rosa riba un kadaver, no t’esei no ta mi dignidat, mi dignidat ma bringa pa e pueblo para riba su mes. (c) Amado Romer
Na 2009 a rehabilita Tula, dos hende prominente den e komishon tabata eks prome minister Don Martina i Suzy Camelia-Romer. Huntu ku historiadonan Pacheco Domacasse i Charles Do Rego ku a konseha, yuda e produktornan di Tula The Revolt ku e skript aproba e sine despues sabiendo ku e ta un falsifikashon di e historia di liberashon. E pregunta ta, bosnan ta kontentu awoki ku despues na 1795 3 di Oktober a ehekuta Tula, Bazjan, Mercier awoki na 2013, 4 di Yuli pa di dos bja a kap nan kabes afo via e pelikula aki ku bosnan mes a yuda di estrena. Kontentu awo, esaki ta boso konsepto di kana e ruta di emansipashon, lagando otro hende ku no ta kompronde e retonan di un pueblo di desendensia Afrikano konta bo historia, domina bo industria kreativo den su fase pre-natal, disforma, enganja bo identidat kultural historiko pegando e maskarada kolonial ulandes mas duru ainda riba nos kara?
Te ainda no a sali ni un analise kompletu na Papiamentu dje pelikula den prensa. E interes no tei of e miedu pa skibi informa publiko ta ousente.
Simannan a pasa sin un debate na tv of entrevista profeshonal prepara ku e dos produktornan huntu versus historiado i kulturistanan mayo riba e pelikula i nan deseo di pretende di hiba Tula i sklabitut ulandes riba un diskushon nivel nashonal. Supuestamente e produktornan via e pelikula kier a ofrese un tarima di diskushon lagando komunidat ulandes papia ku e YDK paso den nan matris di supremasia blanku nan ta pensa ku nan ta e salbado blanku ku lo reskata e pober pretunan for di nan inkapasidat di hiba un debate popular riba nan heroe nashonal. Logika dje oprimi nunka lo ta logika dje opresor. Nan no a pasa den sentronan di bario hiba diskushon kon pueblo ke mira Tula. No, na un forma diktorial a disidi t’asina nan ke skaf, korta, zag, leim na Tula ekploitando un gerero di liberashon pa bo mes fama i ganashi promoshonal den bo karera sinematografiko.
Na final dje sine no a indika of tira un spiertamentu pe publiko ku sklabitut ta genesidio, un krimen kontra humanidat i ku gobiernu ulandes tin ku prepara su mes pa pagonan di reparashon. Pa nan atrobe no tabata dje importante pa hinke den e pelikula ku ta demostra e rasismo blanku suptil ku ta disidi pa e YDK pretu kiko ta bon pa diskuti i kiko no.
Ken ta debati? E klase trahado pretu no ta diskutiendo niun donder riba e pelikula. Ni na snek, toko, klup, skol of na bok’i trabao. Ta sierto gruponan priviligia ta papiando so den nan sirkulo, i nan no ta sakando un resum tampoko den un lenga komprendibel pa pueblo por apsorbe i sinja for di dje. Despues di un premiere na Cinemas ku mane makambanan kritiko honesto mes a remarke “un premiere ku un nivel haltu di Jansofat” yen ku elite krioyo, makamba ku tei pe fama i fiesta no pa honra of avansa e lucha di Tula i kamaradanan, no a organisa un Q & A kaminda por a hasi pregunta ne prduktornan tokante e pelikula manera tur produktor ku ta respeta e publiko lo a hasi. A warda te NAAM (www.naam.an) via su programa Ban Chelele a invita solamente e hombu di kamara Dolph van Stapele pa publiko presente na sala bjeew di biblioteka na Pietermaai. Einan por a hasi pari pregunta kaminda Van Stapele a bisa publiko presente ku porfabor hasi pregunta na ulandes pa e kompronde i kontesta miho. Ekskluindo nos kompatriotanan di habla ingles, spanjo i Kreyol ku no ta kompronde ulandes. Tesaki ta e kaos kolonial ora un opresor disfrasa komo libertador sinematografiko ke domina bo historia i bo futuro hibando un diskushon sin pia i kabes den un lenga ku a oprimi bo avochinan for di siglo 17.
Nos no tabata katibu niun ten, bo por skohe pa ta katibu pero esei ta un otro historia (c) Joceline Clemencia
Unda e muzik krioyo a keda pa akompanja kada esena di e pelikula? Rignald Recordino huntu ku Gibi, Uti Grigorio, Eric Calmes, Gedion Chandler por a krea un soundtrack magnifiko pero atrobe a skohe pa un sinti bjeew kapitalista tokando un orkesta simfonika mane mayoria pelikula. Tambu no tabata eksisti e tempu ei? Kantikanan di trabao, lucha, luto, trastorno, Geni, Galein no tabata sirbi pa un oudensia internashonal, nan podise lo no por a wanta, nan sinti oropeo blanku no por a kompronde e zonidonan dje pretu salbahenan ei?
Pakiko Sablika, Diana i tur e otro forsanan feminino kombativo den e historia di liberashon di 1795 a disparse den e sine? A buta un peiki banda di Tula pero sin karakter sin masha kos di bisa simplemente un popchi ku aparentemente niun aktris YDK no ta tin mag di hunga. Elia Isenia mester a hanja e rol di Mama Pretu un personahe ku ta mane un muhe sabio spiritual pero pa motibu ku e no por a prepara a dune na un Merikano. Kiko tabata e problema ku por ehempel Fridi Martina ku amplio konosementu, talento den aktuamente riba nivel akademiko i internashonalmente rekonose no por a hanja e rol ei? Asina ta tin hopi mas ku por a hunga rolnan klave.
Enbes di duna un aporte pa empodera e muhe pretu YDK den un pelikula e produktornan ulandes a sefta e poder feminino pretu for di e pantaya i remplase ku merikano i nigeriano-britaniko ku ni un palabra na Papiamentu na drechi nan por a bisa. Papa Leba e guardian spiritual ku ta habri kaminda a keda menshona un bja si pero e kustumbernan spiritual Afrikano dje era ei no a hanja atenshon speshal ku e merese komo faktor mas grandi ku a inisia i karga e lucha pa libertat den Karibe i Latino Amerika.
Den skochi di su mama e ta puntra: Mamita tin angel pretu?
Drumi mi yu, drumi. (c) Elis Juliana
E paternalismo ulandes un struktura kaminda ulandes ta disidi ku nan tin ku pensa pa nos nan tin ku hasi pa nos paso mane Amado Romer a bisa hopi bja ku e mentalidat ulandes ta asinaki: tempi sklabitut nan a bisa nos boso ta nada, despues kolonalismo a bin kai aden nan a bisa boso no sa nada, e ora ei nos mes a kuminsa goberna pero tog te awe nan ta bisa bosnan no por nada. E patronchi di superioridat no a wanta di eksisti, awoki den e malchi di arte aki ta e ulandesnan ku por distila Tula, ta nan so ta asina disiplina ku sin emoshon nan por saka afo ken Tula di berdat tabata. E YDK no a yega di gara e don speshal ei pesei nan a bin pa hasie pa nos, pa yuda nos. I no ta solamente e produktornan makamba tin e anti-pretu rasismo den nan kurason e intelektualnan di edat ku a funkshona komo konsehero tambe a hanja e skarmai di un rafaga di e rasismo internalisa ei keriendo ku nan tabata asina dota ku sabiduria historiko-kultural ku riba nan mes nan por outorisa dos makamba pa traha un porkeria di un pelikula sin bai bek e base popular kaminda a parasita e konosementu i sabiduria.
Otro fiserei ta ku awoki e lucha di Tula a keda merkadea komo un pelikula ulandes of pa merkado internashonal ingles ela boltu den: “A Danny Glover drama.” pa promove e festival di sine na Trinidad i Tobago kaminda Glover ta apenas 15 minut bo ta mire riba pantaya grandi. Hope Road un kas ku ta publika buki Afrikano i Karibenjo na Inglatera a laga stoma di hende wahl ora ku nan a kumpra e derechinen dje buki ku Jeroen Leinders a skibi di ‘su’ Tula na ulandes. Hasiendo propaganda kaminda nan ta usa Danny Glover i hasi komosifuera e tin e rol prinsipal di Tula pa atrae publiko bin kumpra nan buki tradusi na ingles. Un falsifikashon promoshonal sushi putri.
A bira tempu, ki dia nos mes ta bai skibi nos mes historia. Ku e heful i e pensamentu ku e hende den e tempu ei ta tin (c) Marta Dijkhoff
Si bo wowo no a basha sanger despues di mira Tula The Revolt e ora ei kolonialismo ulandes a traha perfekto. E YDK pretu desendiente Afrikano ta donjo di e historia ku su ansestronan a pasa den tempi sklabitut. Si produktornan ulandes despues di dos anja no ke kompronde ta pasobra nan sesu ta pesta ku rasismo blanku kaminda nan kier sa ku nan sintimentu di hustisia ta superior na esnan dje YDK i pesei nan por disisidi mane nan ke sin interupshon pa konstrui nos identidat nashonal hinka nan tengla den e imagen di Tula mane nan ke, kon ku ta sklabisando di nobo tur e mentenan via un pelikula askeroso falsefika matando e esensia di un rebolishi ku tabata brotando den henter region Karibe, Amerika i Sur.
Joceline Clemencia den felis memoria a bedei ku Tula tabata 1. Heredero di kulturanan eleva di Afrika. 2.Tula un maestro ku a sinja prinsipionan, moralnan. 3. Un Internashonalista ku kontaktonan den Oropa, Karibe, Amerika Sur i Nort. 4. Un strategista e manera ku ela vense batayanan.
5.Un libertador pa hendenan sklabisa na Korsou. Den su diskurso na Ulanda (http://youtube.com/watch?v=0xQN-pmhy9s&desktop_uri=%2Fwatch%3Fv%3D0xQN-pmhy9s) su vishon tabata hopi sabio ora ela visualisa lo sigiente: ‘Nos tin ku skibi nos mes historia, nos ta disidi ku nos libertadornan a funda un komunidat liber, nada kwenti kabesnan korta afo tira den laman.
No, nos ta traha nos historia ku triunfo kada kapitulo kolma ku gloria pa inspira nos pueblo nos hubentut nos futuro generashonnan.’
Un Tula mansu nunk’i bo bida.


text:
Aruba Dushi Tera
Aruba Dushi Tera ist die Nationalhymne Arubas.
- Aruba patria aprecia
- nos cuna venera
- Chikito y simpel bo por ta
- pero si respeta.
- O, Aruba, dushi tera
- nos baranca tan stima
- Nos amor p’abo t’asina grandi
- cu n’tin nada pa kibr'e, cu'n tin nada pa kibr'e.
- Bo playanan tan admira
- cu palma tur dorna
- Bo escudo y bandera ta
- orguyo di nos tur!
- (Refrain...)
- Grandeza di bo pueblo ta
- su gran cordialidad
- Cu Dios por guia y conserva
- su amor pa libertad!
- (Refrain...)


text:
Sivilisashon
Sivilisashon (of Civilisashon) ta un termino ku ta wordu husá prisipalmente pa indika e parti material di kultura humano ku ta kompleho, manera teknologia, siencia, i divishon di labor. Un sivilisashon mayoria biaha ta dividí riba status i ta urbanisá. Den un kontexto klasiko hende tabata wordu yamá sivilisá pa separá nan mes for di hendenan barbariko, pero den kontexto moderno hendenan sivilisá ta wordu kontrastá dor di hendenan primitivo.
Awendia e termino aki ta menos strikto i por wordu husá pa nifika algu meskos ku kultura i pesei e termino aki por wordu husa pa referi na tur sosiedat defini. Aunke mayoria biaha ora e wordu husá e ta pa referi na sociedatnan ku e yega na un nivel partikular den nan desaroyo, manera e trahamentu di suidat.


text:
Hesus ta e úniko kaminda pa yega Shelu?
Pregunta: Hesus ta e úniko kaminda pa yega Shelu?
Kontesta: “Básikamente mi ta un bon hende, dus lo mi bai shelu.” “Ok, mi a yega di hasi un par di kos robes, pero mayoria kos ku mi hasi ta kosnan bon, dus lo mi bai shelu.” “Dios lo no mandami fiérnu djis paso mi no ta biba segun Beibel ta bisa. Tempunan a kambia!” “Hendenan ku ta hopi mal hende, manera abusadornan di mucha i asesínonan so ta bai fiérnu.”
Tur esakinan ta pensamentunan hopi komún, pero e bèrdat ta ku nan tur ta mentira. Satanás, e lider di mundu, ta planta tur e pensamentunan aki den nos kabes. E, i tur hende ku ta sigui su sistema, ta enemigu di Dios (1Pedro 5:8). Satanás ta un mentiroso, i e ta disfrasá su mes na algu bon (2Korintionan 11:14), pero e tin kontròl riba tur e mentenan ku no ta pertenesé na Dios. “Nan ta inkrédulo pasobra e dios di e mundu aki a blèndu nan mente. Di e manera ei nan no por mira lus di e bon notisia, e bon notisia tokante gloria di Kristu ku ta e imágen di Dios.” (2 Korintionan 4:4).
Ta robes pa kere ku Dios no ta wòri ku pikánan chikí òf ku fiérnu ta reservá pa hendenan “mal hende” so. Tur piká ta separá nos for di Dios, asta un “mentira chikí”. Tur hende a peka, i no tin ningun ku ta bon sufisiente pa bai shelu riba nan propio forsa (Romanonan 3:23). Pa bo drenta shelu no ta bai a base di ku bo bon obranan ta mas tantu ku esnan malu; nos tur lo kai chikí si esei tabata e kaso. “Sí, Dios ta skohe a base di grasia, no pasobra hende a hasi bon obra. Si ta a base di obra, e ora ei grasia lo no tabata grasia.” (Romanonan 11:6). Nos no por hasi ningun bon obra pa gana nos kaminda pa shelu (Tito 3:5).
“Drenta di e porta smal, pasobra e porta i e kaminda ku ta guia na pèrdishon ta hanchu, i hopi ta esnan ku ta pasa di e kaminda ei” (Mateo 7:13). Asta si tur otro hende ta bibando un bida pekaminoso, den un kultura kaminda konfiansa den Dios no ta algu popular, Dios lo no tuma esei komo eskusa. “Un tempu boso tambe tabata spiritualmente morto, pa motibu di boso aktonan di desobediensia i boso pikánan. Boso tabata sigui e mal kaminda di e mundu aki, kaminda di esun ku ta enkabesá e podernan di den laria.” (Efesionan 2:1-2).
Ora Dios a krea mundu, e tabata perfekto i bon. Despues El a traha Adam i Eva i a duna nan boluntat propio, pa asina nan tin e eskóho pa sigui i obedesé Dios. Pero nan a wordu tentá dor di Satanás, i nan a peka. Esaki a separá nan (i tur hende ku a bin despues di nan) fo’i un relashon serkano ku Dios. E ta perfekto i santu i mester huzga piká. Komo pekadornan, nos no por a rekonsiliá nos mes ku Dios riba nos mes. P’esei Dios a provee un manera pa nos por ta uní kun’É den shelu. “Pasobra Dios a stima mundu asina tantu ku El a duna su úniko Yu, pa tur esnan ku pone konfiansa den djE no bai pèrdí, ma haña bida eterno.” (Huan 3:16). “Pasobra e pago di piká ta morto, pero e regalo ku Dios ta duna ta bida eterna, ku nos por haña den nos Señor Kristu-Hesus.” (Romanonan 6:23). Hesus a nase pa e muri pa nos pikánan ya asina nos no mester hasi’é. Tres dia despues di Su morto, El a lanta bèk for di graf (Romanonan 4:25), demostrando Su mes viktorioso riba morto. El a sera e buraku ku tabata tin entre Dios i hende, pa asina nos por tin un relashon personal kun’É si nos djis kere.
“I bida eterno ke men: konosé Abo, e úniko Dios berdadero, i konosé Kristu Hesus, Esun ku Abo a manda.” (Huan 17:3). Mayoria hende ta kere den Dios, asta Satanás ta kere. Pero pa risibí salbashon, nos mester forma un relashon personal ku Dios, bira lomba pa nos pikánan, i sigui’É. Nos mester konfia den Hesus ku tur kos ku nos tin i tur kos ku nos hasi. “Dios ta aseptá tur hende pa medio di fe den hesu-Kristu. Esei ta konta pa tur hende ku kere den Kristu, sin distinshon.” (Romanonan 3:22). Beibel ta siña nos ku no tin otro kaminda pa haña salbashon ku no ta pa medio di Kristu. Hesus ta bisa den Huan 14:6, “Ami ta e kaminda, bèrdat i bida; niun hende no por yega serka Tata, si no ta pa medio di Mi.”
Hesus ta e úniko kaminda pa salbashon pasobra E ta e úniko ku por paga e kastigu di nos pikánan (Romanonan 6:23). Ningun otro religion no ta papia tokante e gravedat i seriedat di piká i su konsekuenshanan. Ningun otro religion no ta ofresé e pago absoluto di piká ku Hesu-Kristu por provee. Ningun otro “fundadó” di grupo religioso tabata Dios ku a bira hòmber (Huan 1:1-14)- e úniko manera ku e debe di piká por wòrdu pagá. Hesus mester tabata Dios pa por a paga nos debe. Hesus mester tabata hende pa por a muri. Tin salbashon solamente pa medio di fe den Hesu-Kristu! “Den djE so por haña salbashon; riba mundu no tin niun otro nòmber duná na hende; ku por saba nos.” (Echonan 4:12).
Bo a tuma e desishon di aseptá Kristu dor di algu ku bo a lesa akiriba? Si ta asina, porfabor klék riba e boton akibounan “Mi a aseptá Kristu awe”.
Bai bèk na home page di Papiamentu
Hesus ta e úniko kaminda pa yega Shelu?


text:
ORANJESTAD Minister Otmar Oduber for di momento cu el a asumi responsabilidad ministerial a mustra claramente su interes y intencion pa mehora calidad di Producto Aruba. Parti di esaki ta encera duna realce na nos parti cultural y haci’e parti di e experiencia di nos bishitantenan.
Asina el a bin cu diferente cambionan den e area di waf, haciendo di e experiencia di specialmente e turistanan crucero uno mas agradabel unda cu a drecha y reorganiza tur e kioskonan den e area y tambe regula e sistema di tour bus. Di e forma aki ta mustrando nos bishitantenan e cultura di amabilidad y cordialidad cu ta caracteriza nos pueblo, den un ambiente agradabel pa tanto local como turista.
Banda di esaki, Minister Oduber a bin tambe cu Carubbian Festival na San Nicolas, un festival cu siman pa siman ta birando mas y mas un exito. Tur diahuebs turista ta mengle cu local y ta haya un sabor di loke nos cultura, artesania, cushina, historia y custumbernan ta.
Den e mesun cuadro aki, awor a yega turno na e kioskonan den waf caminda cu nan a wordo renova, hayando un toke tipico. Idea tras di e renovacion aki ta pa artista y artesanonan local por bin na remarke pa haya uno pa uso comercial y bende nan productonan na nos bishitantenan crucero.
Pa pone enfasis riba e parti di nos propio cultura, Minister Otmar Oduber a stipula cu tur esnan cu lo desea di bin na remarke pa haya un di e kioskonan mester tin nacionalidad Hulandes, mester ta registra na Camara di Comercio, y e productonan cu lo wordo bendi mester ta traha na Aruba mes y ademas wordo considera como producto local.
Tur artista y artesano cu ta desea di bin na remarke pa haya un kiosko riba tereno di waf por inscribi te cu dialuna 17 di october, 2011 5’or di atardi. Nan mester manda un e-mail cu nan nomber y number di telefon na s.lee@aruba.com of yama 582-4900 ext. 117 y tuma contacto cu Sue-Ann Lee na Ministerio di Turismo, Transporte y Labor.
Tur esnan cu inscribi cu ta cumpli cu e requisitonan lo wordo yama pa haci un presentacion di nan productonan durante Carubbian Festival caminda cu lo elegi esnan cu lo haya un kiosko.
Minister Otmar Oduber ta sumamente satisfecho di e resultadonan di e trabounan haci te na e momentonan aki caminda cu e respuesta di nos bishitantenan como tambe di localnan tabata uno hopi positivo, mirando cu ta realzando nos cultura den diferente aspecto y hiband’e mas serca di nos turistanan.


text:
Diabierna November 22 2013
Pagina 10
Según sr. Guillfred Besaril, Parlamentario di MEP:
“Husto lo paga pa pecador!”
Durante tratamento di e ley di belasting special (milieu heffing) riba vehiculonan di huur, Parlamentario sr. Besaril a usa e expresion “Husto lo paga pa Pecador”. Riba e pregunta dicon expresion aki, sr. Besaril a duna e siguiente contesta: “E motibo di mi expresion ta simpel. Durante full e tratamento di e ley aki, a keda insisti cu e motibo principal pa impone e belasting aki riba e industria di Carrentals ta entre otro pa motibo di e daño cu e chauffernan di V-wagens etc. ta ocasiona na nos medio ambiente. Den un parti di mi disertación mi a trece padilanti cu no ta tur turista cu bai huur un auto, jeep of quad lo bay
core cu e vehiculo riba nos playanan (Offroad). No ta tur turista lo bay pasa cu e vehiculo riba neishi di bestianan protegi pa nos leynan. Manera por ehempel nos simbolo nacional e Shoco. Esnan cu comete e actonan aki, mester wordo castiga conforme nos leynan. Y pesey mi a cuestiona dicon ta pone un pleister na unda e dolor ta cu un heffing y no ta trata e dolor manera mester ta, pues aumenta e boetnan pa esnan cu ta irresponsabel cu nos medio ambiente! Na final mi a bin comprende dicon no por a trata e dolor manera cu mester tabata. Pasobra na final no tabata trata e bienestar di nos medio ambiente. Na final ta placa gobierno di AVP mester pa cu su gastonan descabeya! E no tabata nada otro cu un AHUSTACION mas scondi tras di un causa bunita: “Proteccion di nos Medio Ambiente”. Manera menciona den un otro entrevista, en bista di e importancia di medio ambiente pa Partido MEP y teniendo na cuenta e palabracionnan den e Dialogo Social 2010 -2012, fraccion di
MEP den parlamento a entrega un amienda pa asina aki bin cu un fondo destina pa medio ambiente. Na momento cu no solamente e auto turista V-wagen pero tambe ora cu nos mes cu ta biba aki mester
causa daño na medio ambiente, por tin placa disponibel pa remedia e daño y evita cu esaki bolbe sosode. Esey mester tabata e intencion pero lamentablemente nos amienda no a carga cu e sosten di
Staten. Fraccion di MEP den parlamento lo no contribui cu niun MEDIDA contra Pueblo pasobra Aruba merece mihor!” tabata palabranan final di parlamentario di MEP, sr. Guillfred Besaril.
Diabierna November 22 2013
Pagina 7
Sindicato STA ta indigna cu edad di pensioen:
Den Dialogo Social nan ta horca pueblo Miembronan di sindicato mester lanta for di soño y exigi pa haya informacion --Diego de Cuba di Sindicato STA den un entrevista cu Solo di Pueblo a duna su punto di bista ariba e situacion di pensioen. E lider syndical a bisa cu e situacion ta uno hopi hopi grave y sindicato STA a adverti desde un comienzo. Sindicato STA a bisa di no kier ta participe di e masacre cu ta bay tin. Nos a bisa cu nos no kier wordo yama e burdugonan di pueblo tampoco, pasobra no ta e edad di pensioen so ta wordo hisa, pero e prima tambe. Esaki ta un peso extra. Dus dobbel peso. Sindicatonan cu ta sinta eyden, si awe atardi nan ta bay tuma un decision sin consulta cu nan miembronan, a bira tempo pa e miembronan lanta for di soño y bo mester por exigi pa haya sa loke ta pasando. Tin hopi hende cu ta miembro cu ta contra cu e sindicato ta forma parti di Dialogo Social. Loke cu wordo dicidi eyden, no ta afecta e miembronan so, pero henter e pueblo di Aruba. Esaki no ta democracia. Esaki ta dictadura di marca mayor. Esaki no ta e sistema. STA ta kere cu e bagamunderia aki mester stop. Si e no stop na bo, e lo stop na malo. Diego de Cuba a sigui bisa: “Mi no ta kere cu e dirigentenan cu ta forma parti di Dialogo Social, lo tin e pudor pa corta garganta di nan miembronan y di henter e pueblo di Aruba. Lamentablemente e unico solucion ta subi e edad di pensioen y sino Gobierno lo tin cu pomp placa den AOV pa por salba e pensioen.
Polis a detene alumno di EPB pa maltrato Central di Polis ta manda Patruya diarazon 10.30, na EPB San Nicolas pa un pelea den e oficina di e director. E security di e school, a hiba Polis na e oficina. Polis a mira cu un personal di CEA tabatin un homben wanta cu tabata basta nervioso. E personal di CEA a bisa cu e mucha homber a dale cu mokete riba su cabez y tambe a menaz’e di manda un hende pa caba cune. Polis a detene e mucha y a hibe warda di Polis.
Esaki no ta implica e hendenan cu tin cu cobra pensioen e aña aki. Cada aña loke Gobierno tin cu pomp, ta aumenta. Pero di otro banda di derochamento di placa na gran escala. Proyectonan unda bo ‘return of investment’ ta nihil. E hendenan aki a traha descabeya. Awor nos ta gestik. Ban den Dialogo Social pa horca pueblo. E lidernan sindical cu firma algo asina, no merece ningun clase di confianza di nan miembronan y e miembronan mester exigi nan cabez. Bo mester bay bek bo base, bay pidi nan autorizacion. Bay puntra bo miembronan! No abo ariba bo eigen houtje.


text:
Bosnia Herzogovina
E '''Bosnia Herzogovina''' (of, di forma abrevia, Bosnia; na bosniano, kroatiano y serbiano: Bosna i Hercegovina, pronunsia AFI: [bôsna i xěrt͡seɡoʋina]; na alfabeto siriliko: БocHa и XepцeroBиHa) ta un republika federal den e Balkan, resultante den e disolushon den Yugoslavia, e ta limita na nort y west pa e Kroatia, na ost y na sur pa e Serbia, y na sur pa e Montenegro, dispondo ainda di un pequeno ekstenshon di litoral, na e Laman Adriatiko. Su kapital ta Sarajevo. Ta komposto pa dos entidadenan politikamente autonomo, e Federashon di Bosnia Herzogovina y e Republika Serbiano (ta konosi tambe ku Republika Srpska).
Linknan eksterno[editá | edit source]
- [1] - Portal ofisial di gobiernu di Bosnia Herzegovina


text:
SI_Rehabilitacion e Interiorismo 5 - Página 2
SI_Rehabilitacion e Interiorismo 5 - Página 3
SI_Rehabilitacion e Interiorismo 5 - Página 4
SI_Rehabilitacion e Interiorismo 5 - Página 5
SI_Rehabilitacion e Interiorismo 5 - Página 6
SI_Rehabilitacion e Interiorismo 5 - Página 7
SI_Rehabilitacion e Interiorismo 5 - Página 8
SI_Rehabilitacion e Interiorismo 5 - Página 9
SI_Rehabilitacion e Interiorismo 5 - Página 10
SI_Rehabilitacion e Interiorismo 5 - Página 11
SI_Rehabilitacion e Interiorismo 5 - Página 12
SI_Rehabilitacion e Interiorismo 5 - Página 13
SI_Rehabilitacion e Interiorismo 5 - Página 14
SI_Rehabilitacion e Interiorismo 5 - Página 15
SI_Rehabilitacion e Interiorismo 5 - Página 16
SI_Rehabilitacion e Interiorismo 5 - Página 17
SI_Rehabilitacion e Interiorismo 5 - Página 18
SI_Rehabilitacion e Interiorismo 5 - Página 19
SI_Rehabilitacion e Interiorismo 5 - Página 20
SI_Rehabilitacion e Interiorismo 5 - Página 21
SI_Rehabilitacion e Interiorismo 5 - Página 22
SI_Rehabilitacion e Interiorismo 5 - Página 23
SI_Rehabilitacion e Interiorismo 5 - Página 24
SI_Rehabilitacion e Interiorismo 5 - Página 25
SI_Rehabilitacion e Interiorismo 5 - Página 26
SI_Rehabilitacion e Interiorismo 5 - Página 27
SI_Rehabilitacion e Interiorismo 5 - Página 28
SI_Rehabilitacion e Interiorismo 5 - Página 29
SI_Rehabilitacion e Interiorismo 5 - Página 30
SI_Rehabilitacion e Interiorismo 5 - Página 31
SI_Rehabilitacion e Interiorismo 5 - Página 32
SI_Rehabilitacion e Interiorismo 5 - Página 33
SI_Rehabilitacion e Interiorismo 5 - Página 34
SI_Rehabilitacion e Interiorismo 5 - Página 35
SI_Rehabilitacion e Interiorismo 5 - Página 36